Telenor - Mobilna telefonija blog\nLeto je definitivno period popusta i promocija. Nakon mt:s promo ponude za razgovore, internet i minute dolazi i nova Telenor avgustovska promocija. Svi korisnici koji u toku ovog meseca sklope ili obnove ugovor i odaberu paket čija pretplata iznosi 1.600 ili više dinara dobiće popust do 10.000 dinara. Popust važi na jedan od deset najatraktivnijih […]\nLetnja promocija u Telenoru\nKompanija Telenor je pripremila letnju promotivnu akciju za svoje korisnike. Naime, svi korisnici koji do kraja septembra kupe telefon uz ugovornu obavezu od 12 ili 24 meseca dobiće dodatne minute ka svim mrežama u visini onih iz svog paketa, a korisnici paketa “Prenesi i dopuni” dobiće dupli kredit. Promotivni minuti za “Prenesi i dopuni” pakete […]\nTelenor konkurs za nove saradnike : testirajte mobilne uređaje i tablete\nOvo nije jedan od onih klasičnih konkursa za posao koji Telenor objavljuje, ali je svakako vrlo atraktivan jer svakome ko konkuriše i prođe 3 kruga selekcije donosi honorarni posao u Telenoru i mobilni telefon. Telenor Srbija pokreće konkurs za nove saradnike koji bi testirali mobilne uređaje i tablete. Cilj je da se u tri kruga […]


Obnovljivi izvori energije u Srbobranu: SRBOBRAN.net Web Portal\nObnovljivi izvori energije u Srbobranu\nZanimljiva trodnevna prezentacija i demonstracija opreme i tehnologija za obnovljive izvore energije u objektima "Trgoauto" na feketićkom putu.\nNovo vreme donosi sa sobom i nove tehnologije. Koliko smo spremni da se prilagodimo novim izazovima i da li imamo svest o tome koliko su obnovljivi izvori energije važni, pitanja su sa kojima ćemo se sresti, ali i na koja ćemo dobiti odgovore tokom prezentacije koja će tri dana biti tema u objektu "Trgoauto".\nKako saznajemo, ova prezentacija je uvod u jednu ozbiljniju priču oko investicije vredne nekoliko miliona evra, koja bi trebalo da se realizuje upravo na objektu gde će se ovaj događaj desiti. Naime, uspeli smo da dobijemo na uvid, ali i da pokažemo našim posetiocima, maketu fabrike za proizvodnju biogasa, oko čije izgradnje se vode pregovori i koja bi trebala da obezbedi nova radna mesta za Srbobrance, ali i omogući proizvodnju jeftinije energije.\nPodsetićemo na objektu nekadašnjeg Ratarstva Elana, koji je kupio "Trgoauto" već se nalazi jedan od glavnih distributivnih centara u Srbiji Atlantic grupe.\nRealizacijom ovog projekta, izgradnje fabrike biogasa, Srbobran dobija jedan potpuno novi kvalitet i značajno doprinosi evropskim trendovima kada je proizvodnja "zelene" energije u pitanju. Tokom ovog trodnevnog okupljanja u objektima Trgoauta, više o izgradnji fabrike razgovaraćemo sa Đorđem Džekov, vlasnikom ove srbobranske firme.\nPostavio: Srbobran.net dana 2012.05.21


Lagard: Pandemija će dubinski promeniti svetsku ekonomiju\nJul 05, 2020 9:32\nEkonomska kriza izazvana pandemijom koronavirusa "dubinski će promeniti" svetsku ekonomiju, koja će se sada više orijentisati ka ekologiji i numerizaciji, a Evropa će te promene dočekati u "odličnoj poziciji", ocenila je direktorka Evropske centralne banke (ECB) Kristin Lagard.\nOva kriza će dovesti do ubrzanja transformacije evropskih ekonomija, a ta transformacija je već "latentno prisutna", rekla je Lagardova tokom video konferencije o ekonomiji francuskog regiona Eks-an-Sen, odžanoj u Parizu.\n"Kada je reč o proizvodnji, tržištu, zaposlenju, ono što trenutno proživljavamo verovatno će dovesti do evoluiranja ka jednom održivijem načinu življenja, koji će biti više ekološki", rekla je Kristin Lagard.\nKako prenosi pariski "Figaro", Lagardova se posebno osvrnula na rad na daljinu, koji će, kako je ocenila, "transformisati način funkcionisanja svih zaposlenih", barem kada je reč o razvijenim zemljama.\nTakođe je ocenila da će doći da značajnog porasta korišćenja numeričkih tehnologija i robotizacije u industriji.\nMakron prihvatio Putinov predlog da učestvuje na samitu o Iranu 10\nZemljotres u Albaniji, epicentar kod Elbasana 11\nZarif optužio Zapad da koristi situaciju u Libanu 11\n„Situacija se zaoštrava“: Putin traži hitan sastanak članica SB UN, Nemačke i Irana 16\nTihanovskaja poziva na dijalog i ponovno brojanje glasova 20\nTužna sudbina Ivone iz Ugljara 10614


Američki obaveštajci: Rusija može da vodi ratove sa minimalnim gubicima - Sputnjik Srbija\n16:40 15 April 2021\nAmerički obaveštajci: Rusija može da vodi ratove sa minimalnim gubicima\n22:19 25.06.2017 Preuzmite kraći link\nRusija je u stanju da ratuje sa minimalnim gubicima i ekonomskim troškovima, navodi se u izveštaju direktora Nacionalne obaveštajne zajednice SAD od 11. maja koji je objavljen na zvaničnom sajtu agencije.\n„Moskva je pokazala da može da održava zanemarljive snage na visokom tempu operacija u slobodnom, ekspedicijskom formatu, koji minimiziraju ruske gubitke i ekonomske troškove. Moskva najverovatnije koristi svoju intervenciju u Siriji zajedno sa pokušajima da profitira od straha od jačanja DAEŠ-a i pretnji ekstremizma za jačanje svoje uloge na Bliskom istoku“, navodi se u izveštaju.\nAmerička obaveštajna zajednica takođe smatra da će Moskva modernizaciju odbrambene industrije zemlje nastaviti da smatra svojim prioritetom.\n„Kremlj će, očigledno, nastaviti da smatra modernizaciju odbrane glavnim nacionalnim prioritetom, bez obzira na kumulativni efekat niske cene nafte, sankcija i sistemskih problema za privredu. Moskva istražuje široki spektar nuklearnog i asimetričnog potencijala za postizanje kvalitetnog pariteta sa SAD. To će Moskvi dati više opcija za suprotstavljanje američkim snagama“, ističe se u izveštaju.\nTaj godišnji izveštaj pod nazivom „Procena globalnih pretnji“ objavljen je 11. maja i pročitan je pred Kongresom SAD.\nNacionalna obaveštajna zajednica SAD objedinjuje u sebi celokupnu američku obaveštajnu zajednicu, a njen direktor je savetnik predsednika, koji rukovodi izvršenjem Programa obaveštajne zajednice. Ta organizacija osnovana je 2002. godine kao jedna od mera za povećanja bezbednosti SAD od terorističkih pretnji. Kao razlog za reorganizaciju obaveštajne zajednice Amerike poslužio je teroristički napad 11. septembra 2001. godine.\namerička obaveštajna zajednica, ruska vojska, izveštaj, Sirija


Tanjug 6. maja 2021. 12:04\nNOVI PAZAR – Fudbalski klub Novi Pazar saopštio je danas da daje punu podršku predsedniku Srbije Alekasandru Vučiću u borbi protiv neregularnosti i devijacija u srpskom fudbalu, koje su kulminirale u tekućem fudbalskom šampionatu.\n„Žalosno je i porazno da na to mora da reaguje prvi čovek države, a da na sve nepravilnosti i lako predvidive rezultate mnogih utakmica ćute svi, od fudbalske organizacije, preko sportskih komentatora i medija do istaknutih fudbalskih stručnjaka. . Kao da postoji zavet ćutanja na očigledne anomalije u našem fudbalu“, navodi se u saopštenju Pazaraca.\nFK Novi Pazar će verovatno biti žrtva raznih zakulisanih igara i čudnih rezultata mnogih utakmica, sa malim šansama da zadrži superligaški status, ali smo itekako zabrinuti za budućnost fudbala u Srbiji, dodaje se u saopštenju.\n„S toga predlažemo da se sprovedu radikalne reforme koje bi podrazumevale sledeće mere. Prvo, održati najhitnije izbore na svim nivoima fudbalske organizacije, a naročito izabrati novo, nekompromitovano rukovodstvo i čelne ljude FS S. Drugo, za funkciju predsednika FS S, Novi Pazar predlaže Rasima Ljajića, koji bi svojim ugledom, znanjem i energijom mogao da donese neophodne promene. Treće, da se reformiše celokupan sistem fudbalskog takmičenja, koji bi podrazumevao koncetraciju kvaliteta, jačanje fudbalskih centara, bolju infrastrukturu i posebno rad sa mlađim kategorijama“.\n„Četvrto, posebne promene su neophodne u sudijskoj organizaciji, bez čije profesionalizacije, poštenja i kredibiliteta nema ozdravljenja našeg fudbala. I peto, da nadležni državni organi ispitaju i istraže sve sumnjive utakmice, a njihove aktere najoštrije sankcionišu ukoliko se utvrdi da su činili koruptivne radnje i kršili zakone“, zaključuje se u saopštenju Novog Pazara.


Vesti Autor:Ana Novaković01. avg. 202018:59 > 19:00\nSpisak Uprave za sprečavanje pranja novca na kom se nalazi 37 nevladinih organizacija i 20 pojedinaca i dalje je u fokusu javnosti - 142 organizacije, mediji i pojedinci potpisali su zahtev kojim zahtevaju od Ministarstva finansija i Uprave da predoče osnove sumnje zbog kojih su naložili vanredno prikupljanje informacija od strane poslovnih banaka. Međunarodne organizacije ističu zabrinutost zbog pritisaka na medije, dok vlast navodi da je reč o redovnoj kontroli.\n"Safejournalists": Novinari i mediji u Srbiji pod ozbiljnim, novim pritiscima\nPritisci na kritičare vlasti kroz etiketiranje u medijima i na ulici ili pretnje na društvenim mrežama, sada dolaze iz institucija u drugačijem obliku. Uprava za sprečavanje pranja novca sastavila je spisak 57 nevladinih organizacija i pojedinaca kojim od banaka traži uvid u sve njihove transakcije od 2019. godine. Kao razlog navode sumnju u finansiranje terorizma ili pranje novca. Vlast taj nalog vidi kao redovnu kontrolu u kojoj niko nije pošteđen.\n„Oni moraju da rade svoj posao u skladu sa zakonom. Imali smo mnogo problema sa sivom listom FATF-a, zbog toga bili s pravom napadani, optuživani. Više nismo ni na kakvoj sivoj listi, oni rade svoj posao, a već su četvoro ministara koliko sam ja dobio informaciju bili predmet obrade i Uprave za sprečavanje pranja novca. Što se tiče tetke i stanova, ja samo verujem i mislim da je veoma važno da se provere svi“, rekao je predsednik Srbije Aleksandar Vučić.\nOva priča bi mogla da posluži samo kao materijal da se neke organizacije i ljudi provlače kroz blato određeno vreme, smatra Radovan Lazić iz Udruženja tužilaca.\n„Problem je ovde što su mnogi koji su na spisku tih kontrolisanih organizacije upravo poznate po tome što su upoznale javnost sa aferama sa kriminalnim aktivnostima u koje su bili umešani neki visoki državni funkcioneri, pa ovo može da stvori utisak da se radi o osveti prema tim ljudima“, kaže.\nZbog naloga Uprave za sprečavanje pranja novca reagovale su brojne međunarodne organizacije koje se bave zaštitom ljudskih prava i medijima. Svi su saglasni da je reč o pritiscima vlasti i napadima na novinare.\nMisija OEBS saopštila je da Uprava treba da radi svoj posao, ali da poštuju slobodu medija. Misija OEBS uviđa da se na „navedenom spisku nalaze mnoge organizacije civilnog društva koje imaju ugled nezavisnih i rigoroznih u analizi javnih interesa i koje su poznate po transparentnosti u finansiranju. Uprava za sprečavanje pranja novca i druge institucije zaista moraju da istraže povezanost pranja novca i finansiranja terorizma. Takođe, moraju da poštuju nezavisnost civilnog društva i slobodu medija“.\nDa nema zabranjenih kada je reč o kontrolama i da niko nije iznad zakona već da važi za sve, predsednik Srbije želi da pokaže na sopstvenom primeru. „Želeo bih da budem predmet obrade te komisije koja po Zakonu o poreklu imovine ima pravo da vodi obrade. Želeo bih da budem u prvih deset ljudi čiju će imovinu da ispitaju i da to bude dostupno građanima Srbije i da građani Srbije vide ko je stekao nešto na zakonit način, kada je stekao“, rekao je Vučić.\nDok predsednik čeka da i njega proveravaju, više od 140 medija, organizacija i pojedinaca civilnog društva čeka da Ministarstvo finansija i Uprava objasne zbog čega su naložili vanredno prikupljanje informacija o organizacijama, medijima i pojedincima od strane banaka. U međuvremenu čeka se i kontrola rada Uprave koju je najavio zaštitnik građana Zoran Pašalić.\nAleksandar Vučićnovinarinovinarska udruženjaNVOOEBSRadovan LazićUprava za sprečavanje pranja novca


Seged, Eger i Vašaš pobedama nastavili borbu za vrh tabele u Mađarskoj - Vaterpolo vesti\nPočetna » Evrokupovi » Seged, Eger i Vašaš pobedama nastavili borbu za vrh tabele u Mađarskoj\nSeged, Eger i Vašaš pobedama nastavili borbu za vrh tabele u Mađarskoj\nMađasrko prvenstvo nastavljeno je za vikend utakmicama 12. kola u kome su velike pobede u derbi susretima zabeležili Eger i Vašaš. Eger je nadmoćno, i mnogo lakše nego što se očekivalo pobedio Honved sa 15:3 i održao korak na vrhu tabele sa vodećim Segedom. U pobedi se istakao petostruki sterlac Bence Batori. Aktuelni šampiona Vašaš imao je nešto više problema protiv Debrecina, ali su Budimpeštanci u drugom poluvremenu sa osam golova uspeli da slome otpor gostiju sa istoka zemlje. Napad šampiona bio je ravnomerno raspoređen sa svih pozicija a po dva gola dali su crnogorski reprezentativac Draško Brguljan, Nemac Moric Ojler i domaći vaterpolisti Gabor Fazekaš, Marton Vamoš, kao i iskusni Adam Štajnmec. U redovima Debrecina dva gola dao je centar Saša Mišić, a čak ni dobra partija reprezentativnog golmana Srbije Branislava Mitrovića nije bila dovoljna da se izbegne poraz.\nSeged je pobedom nad slabašnom ekipom EKF od 13:8 sačuvao vrh tabele i ostao neporažen u domaćim okvirima. egedinci su prvi meč u čitavoj sezoni izgubili prošle srede u Beogradu kada ih je u Ligi šampiona savladao Partizan. Posle 12 kola Seged, Eger i Vašaš deluju kao glavni kandidati u borbi za titulu, dok je Debrecin porazom malo zaostao na tabeli. Solnok, koji takođe može da se uključi u borbu za tron , svoj meč 12. kola igrao je još u novembru prošle godine i pobedio Juniorsku selekciju pa je ekipa Milana Aleksića i Živka Gocića imala priliku da predahne predc nastavak izuzetno uzbudljivog i kvalitetnog prvenstva.\nRezultati 12. kola i tabela:\nFTC – OSC 4:7 (0:1, 1:2, 2:3, 1:1)\nEKF – Seged 8:13 (3:4, 1:2, 2:3, 2:4)\nBVSC – PVSK 13:11 (3:1, 3:3, 3:4, 4:3)\nVašaš – Debrecin 12:6 (2:1, 2:2, 4:1, 4:2)\nKapošvar – Senteš 7:9 (1:4, 3:2, 2:2, 1:1)\nEger vs. Honvéd 15-3 (5-1, 3-0, 3-2, 4-0)\nSolnok – Juniorska reprezentacija 17:4 (4:2, 4:1, 5:0, 4:1)\n1. Seged 11 – 31 pts\n2. Eger 12 – 31\n3. Vašaš 11 – 29\n4. Solnok 12 – 25\n5. Debrecin 12 – 22\n6. BVSC 12 – 21\n7. Honved 11 – 18\n8. Senteš 11 – 12\n9. Juniorska reprezentacija 9 – 10\n10. OSC 11 – 10\n11. PVSK 11 – 9\n12. FTC 10 – 6\n13. EKF 10 – 3\n14. Kapošvar 11 – 0


To je za "Komsomoljskuju pravdu" otkrio konzul Srbije u Moskvi, Milan Živković.\nPodsetimo, 35-godišnja odbojkašica je 27. januara krenula sa ekipom iz Saratova u Čeljabinsk, i to avionom preko Moskve, jer direktnog leta nije bilo ka gradu u kome je trebalo da odigra svoj deveti meč za novi klub.\nNa moskovskom aerodromu "Šeremtjevo" ruska policija je primetila da ona nema važeću vizu, za šta je trebalo da se pobrine uprava kluba, pa je, prema pisanju pomenutog lista, tri dana bila zadržana, a onda i proterana iz države, jer je prekršila migracione propise. To, međutim, nije bila i jedina sankcija.\nFoto: Sladjana Eric / Facebook\n"Da, znam, da je došlo do tog problema. Imala je dokumenta koja su istekla. Kada je krenula (na put sa ekipom), Slađanu su zadržali, a potom je održano i suđenje. Ona je kažnjena (proterivanjem iz zemlje), a i dobila je zabranu ulaska u Rusiju na pet godina. Koliko ja znam, advokati su počeli da pripremaju žalbu, postoji tu čitav proces koji treba ispoštovati", rekao je srpski konzul za "Komsomoljskuju pravdu".\nNaš diplomata je za pomenuti list potvrdio da su problemi nastali jer klub čiji je član i srpska odbojkašica nije pripremio neophodna dokumenta, a sama sportistkinja se u potpunosti oslonila na rukovodstvo, jer "čisti papiri" oko boravka u zemlji i jesu posao uprave.\n"Mislim da je neko iz kluba napravio grešku. Slađana nije znala, nije bila svesna toga, mislila je da su svi papiri u redu, da je svako uradio ono što je trebalo da uradi. Na sudu je, međutim, sudija rešila da je ipak potrebno 'administrativno izbacivanje'. Mi mislimo da to nije bilo potrebno", rekao je konzul Srbije u Moskvi Milan Živković.\nFoto: saratov.kp.ru / screenshot\nKlub je izostanak Erićeve sa meča u Čeljabinsku najpre pravdao rečima "bolesna je"\nU danu u kome je vest o incidentu vezanom za srpsku odbojkašicu isplivao u javnost, iako se ŽOK Proton Saratov trudio da to sakrije, tvrdeći "da informacije o Slađani Erić nisu za javnost", klub je ostao bez trenera. Jurij Maričev, koji je od 2013. do 2016. vodio rusku reprezentaciju i doneo joj dve evropske titule, rešio je da da otkaz. Pretpostavka je da to nije (samo) zbog situacije oko naše igračice, već i zbog činjenice da je Proton iz Saratova poslednji na tabeli tamošnje Superlige.\nSlađana Erić je rođena 29. jula 1983. u Tuzli, igrala je za Crvenu zvezdu, Albi, Volero, Mursiju, ponovo Zvezdu, Modenu, Galatasaraj, Kolubaru, Partizan Vizuru, Jedinstvo iz Brčkog, Vizuru i Tent pre odlaska u Proton. Od 2002. do 2007. nastupala je za našu reprezentaciju.


Zanimljivosti dana : TITAN jedno je od najboljih mesta za traženje života u svemiru!\nTITAN jedno je od najboljih mesta za traženje života u svemiru!\nTim istraživača iz NASA i Evropske svemirske agencije objavio je prvu globalnu geološku kartu Titana, najvećeg Saturnovog meseca. Astronomi su koristili podatke... dobijene sondom Kasini između 2004. i 2017. za pravljenje mape.\nNa slici, objavljenoj u specijalizovanom časopisu Nature Astronomy, vidi se da je površina Titana prepuna dina, jezera, ravnica, visoravni i kratera i da ima velike sličnosti sa Zemljom.\nIznenađujuće je koliko je jasna raspodela geografske širine", rekla je Lopezova, koja je površinu Saturnovog Meseca opisala kao "jednu od geološki najraznolikijih u Sunčevom sistemu".\n— NASA Solar System (@NASASolarSystem) 18. новембар 2019.\nU Italiji kazne za davanje novca prosjacima\nU Italiji grad Bordigera u regionu Ligurija, odlučio je da se sa…


Republička agencija za prostorno planiranje :: O planskoj dokumentaciji\nNa sledećim stranicama možete se upoznati sa:\nUsvojenim prostornim planovima\nProstornim planovima čija je izrada u toku\nProstornim planovima čija je izrada u pripremi.\nVrste prostornih planova u skladu sa Zakonom o planiranju i izgradnji su sledeće:\nDOKUMENTARNI FILM - Prostorni plan područja posebne namene sliva akumulacije "Selova"\nProstorni plan Republike Srbije donosi se za teritoriju Republike Srbije i osnovni je planski dokument prostornog planiranja i razvoja u republici. Ima strateško-razvojnu i opštu regulatornu funkciju. Donosi se za period od najmanje 10 a najviše 25 godina.\nProstorni plan Republike Srbije možete pogledati u celini ukoliko preuzmete (downland) fajlove sa tekstom, tematskim i referalnim kartama kao i Izveštaj o strateškoj proceni uticaja Prostornog plana Republike Srbije na životnu sredinu.\nAnalitičke kartice strateških prioriteta Prostornog plana Republike Srbije i njegovog Programa implementacije\nKorišćenje zemljišta i funkcionalna urbana područja\nMreža urbanih centara i regionalna organizacija\nTransportna i telekomunikaciona infrastruktura\nEnergetska i vodoprivredna infrastruktura\nTurizam i zaštita životne sredine, prirodnog i kulturnog nasleđa\nIzveštaj o ostvarivanju prostornog plana\nIzveštaj za 2011. godinu obuhvata 24 pokazatelja i sadrži osvrt na relizaciju strateških pripriteta Prostornog plana Republike Sbije, pregled pokrivenosti teritorije Republike prostornim planovima i pregled aktivnosti na uspostavljanju informacionog sistema za praćenje i ocenjivanje implementacije Prostornog plana Republike Srbije.\nRegionalni prostorni planovi - PRIKAZ decembar 2012. godine\nRegionalni prostorni plan se donosi za teritoriju regiona, razrađuje ciljeve prostornog razvoja i određuje racionalno korišćenje prostora uz uvažavanje specifičnih potreba svakog regiona ponaosob.\nProstorni plan jedinice lokalne samouprave određuje smernice za razvoj delatnosti i namenu površina kao i uslove za održivi i ravnomerni razvoj na teritoriji jedinice lokalne samouprave.\nProstorni plan područja posebne namene se donosi za područje koje zbog svojih izuzetnih vrednosti i potencijala zahteva poseban režim organizacije, korišćenja i zaštite prostora. On se može odnositi na infrastrukturne koridore, zaštićena i turistička područja, nalazišta ruda i dr.\nDokument za sprovođenje prostornog plana je Program implementacije prostornog plana kojim se za period od 5 godina utvrđuju mere i aktivnosti za njegovo sprovođenje. Zakonom nije predviđena izrada Programa implementacije za prostorni plan jedinice lokalne samouprave i prostorni plan područja posebne namene.\nNa ovim stranicama može se pratiti tok izrade prostornih planova kroz zakonom definisane faze:\nDefinisanje koncepta prostornog plana\nStručna kontrola prostornog plana\nIzlaganje prostornog plana na javni uvid


RTCG - Radio Televizija Crne Gore - Nacionalni javni servis :: Društvo :: Prirodnjački muzej mora imati novu zgradu\n04. 02. 2019. 17:18 >> 16:47 0\nPrirodnjački muzej Crne Gore nalazi se u prostoru od 260 metara kvadratnih, što nije ni blizu dovoljnog za sve aktivnosti zaposlenih, a kamoli za organizovanje izložbi. Planirana je izgradnja nove zgrade, ali u Ministarstvu kulture ne znaju kada će početi.\nZgrade muzeja su najčešće impresivna zdanja koja se nalaze na najboljim lokacijama, u skladu sa značajem koji imaju kao institucije kulture. Prirodnjački muzej Crne Gore nalazi se na Trgu Vojvode Bećir bega Osmanagića, u blizini Sat kule u Podgorici. Vlasništvo muzeja je samo prizemlje ove zgrade - 260 metara kvadratnih.\n"Tu se nalazi sve, i depo i naše radne prostorije i radionice u kojima prepariramo naš prirodnjački materijal, izložbeni prostor naravno nismo bili u mogućnosti da u ovako maloj kvadraturi obezbijedimo", kazala je za TVCG Lidija Polović, direktorica Prirodnjačkog muzeja.\nPrirodnjački muzej Crne Gore najmlađa je institucija te vrste u regionu, osnovana 1995.godine, vijek kasnije od takvih muzeja u Beogradu i Sarajevu. Posjeduje 15 zbirki, koje su zbog nedostatka izložbenog prostora pohranjene u depou. I u Ministarstvu kulture Crne Gore su saglasni da Prirodnjački muzej mora imati novu zgradu, pa je rješavanje tog pitanja uvršteno u kapitalni budžet do 2020.godine.\n"Detaljnim urbanističkim planom „Nova Varoš 2“, Glavni grad Podgorica, opredijeljena je urbanistička parcela, koja je dio planske površine koji se prostire između raskrsnice Bulevara Ivana Crnojevića sa ulicom 19. decembra sa zapadne strane i ulicom Rista Stijovića sa istočne, i istom ide ka visokim kotama Park šume".\nU Ministarstva kulture, međutim, ne znaju kada će početi izgradnja zgrade Prirodnjačkog muzeja, a dok čekaju, direktorica obećava izložbu krajem februara u iznajmljenom prostoru iza zgrada kvarta "Pejton" u Podgorici.\n"Biće predstavljena cjelokupna priroda Crne Gore s obzirom da znamo da je Crna Gora jedno od područja koja ima najbogatiji geo i biodiverzitet u Evropi, zaista imamo šta da predstavimo", navea je Polović.\nPrirodnjački muzej je ustanova koja je neophodna svakoj zemlji, jer prikazuje raznolikost biljnog i životinjskog svijeta. Obavezan je dio obrazovnog programa, kao i turističke ponude svih većih gradova.


Položen kamen temeljac za Beograd na vodi\nBeta 27. septembra 2015. 19:20\nU Beogradu je danas obeležen početak izgradnje prve dve stambene kule iz projekta Beograd na vodi koji treba da bude realizovan u roku od 30 godina.\nVučić je pre polaganja kamena temeljca zahvalio šeiku Muhamedu iz UAE i Muhamedu Alabaru što su podržali tu veliku investiciju, kao i gradonačelniku Beograda Siniši Malom koji je obezbedio uslove da počne realizacija projekta Beograd na vodi i „pomerio stvari sa mrtve tačke na kojoj su u stajale 70 godina“.\nOn je istakao da će na lokaciji Beograda na vodi biti izgrađeno više od dva miliona stambenog, poslovnog i komercijalnog prostora, a radiće domaće firme i zaposliti desetine hiljada radnika.\nU prvoj fazi, kako je naveo, biće uloženo 300 miliona evra i strateški partner iz UAE neće biti vlasnik zemljišta sve dok ne izgradi ono što je ugovoreno.\nUkazao je na doprinos projekta Beograda na vodi ekonomiji Srbiji, pre svega turizmu Beograda, koji za deset godina treba da „prestigne“ Budimpeštu po broju turista.\nMuhamed Alabar je kazao da će biti sačuvano nasleđe na lokaciji Beograd na vodi i dodao da će ubrzo posle početka izgradnje stambenih kula početi da se gradi i luksuzni hotel sa znakom W, što će dati novi kvalitet Beogradu.\nOn je rekao da svojim ranijim projektima garantuje da će biti urađeno ono što je i ugovoreno, naglašavajući da se nada da će iznenaditi građane i da će da će ono što će videti na lokaciji Beograda na vodi biti bolje nego što je obećao.\nUgovorne strane u projektu Beograd na vodi su Vlada Srbije, preduzeće Beograd na vodi iz Beograda i Belgrejd voterfront kapital investments kao stratateški partner i Al Mabar internešnel investment iz Ujedinjenih Arapskih Emirata kao garant.\nU ugovoru je navedeno da će delovi zemljišta biti dati u zakup firmi Beograd na vodi na 99 godina, bez naknade.\nU vreme polaganja kamena temeljca za prve objekte na lokaciji Beograda na vodi protest su organizovale Demokratska stranka i Nova stranka, koje se protive tom zajedničkom poslu Vlade Srbije i investitora iz Ujedinjenih Arapskih Emirata jer smatraju da su ugovoreni uslovi na štetu Srbije.\nProtestu je prusustvovalo nekoliko stotina građana koje je policija zadržala kod Brankovog mosta i sprečila da dođu do mesta polaganja kamena temeljca.\nI građani okupljeni oko građanske inicijative „Ne da(vi)mo Beograd“ danas su nedaleko od Glavne autobuske stanice u Beogradu izrazili protest zbog početka realizacije projekta Beograd na vodi.


Od 1. marta saobraćajne kazne upola jeftinije? - Aktuelno\nUrus od 15.000 dolara: Huansu Hyosow C60 – Klon modela Urus i zvanično predstavljen!\nMinistar Stefanović izjavio: Neće biti duplih tehničkih pregleda za vozila starija od 15 godina!\nFiat 500L Beats Edition™ i novi 500L iz 2014. obuhvataju nove dodatke u porodici 500 u cilju stalnog rasta\nLotus C-01 po ceni od 100.000 evra?\npredlazem uvodjenje kupona npr ako mesec dana vozis bez prekrsaja dobijes kupon sa kojim mozes da platis recimo jedno prelazenje kroz crveno, prekoracenje i sl.\nkakvi bolidi nam pisu zakone, jos ce mi usvojiti "predlog"\nHoce li za 1.maj biti mesta u zatvorima?


MEĐUNARODNI POSLOVNI SUSRETI ZA VREME SAJMA I KONFERENCIJE VISOKOKVALITETNE HRANE - EEN.BA\nMEĐUNARODNI POSLOVNI SUSRETI ZA VREME SAJMA I KONFERENCIJE VISOKOKVALITETNE HRANE\nEvropska mreža preduzetništva - Privredna komora Srbije i Vanjskotrgovinska komora Bosne i Hercegovine, u saradnji sa Asocijacijom za promociju srpske hrane i USAID Projektom za konkurentnu privredu Vas pozivaju da uzmete učešće u međunarodnim poslovnim susretima koji će se održati u okviru drugog Međunarodnog sajma i konferencije visokokvalitetne hrane Belgrade Food Show 2019, 11. oktobra u Belexpocentru, Beograd.\nBelgrade Food Show 2019 je osmišljen kao prilika da se širokoj domaćoj i regionalnoj publici predstavi jedinstveni spoj autentične tradicije, inovacija i ljubavi prema hrani, koji srpsku i regionalnu hranu čini tako posebnom.\nOsim izlagačkog dela, biće organizovane serije predavanja i panel diskusija posvećenih izgledima srpske i regionalne visokokvalitetne hrane, mogućnostima za izvoz, globalnim trendovima, očekivanjima kupaca, kao i primerima dobre prakse.\nB2B sastancima mogu prisustvovati samo prijavljeni izlagači, dok kupci ne moraju da budu deo izlagačkog dela.\nOsnovna ciljna grupa su predstavnici kompanija iz sledećih oblasti:\nDistribucija visokokvalitetne hrane\nRok za registraciju je 04. oktobar 2019. godine, a prijave se vrše putem linka http://belgradefoodshowb2b.talkb2b.net/\nKatarina Momčilović Matić, viši savetnik u Centru za EU integracije Privredne komore Srbije, e-mail: katarina.momcilovic@pks.rs, telefon: 011 4149 448;\nMarija Radović, predstavnik Asocijacije za promociju srpske hrane, e-mail: marija.radovic@apsf.rs, telefon: 069 627 452.


MEI - Aktuelnosti - J. Joksimović: Srbija nastavlja reforme iz procesa evropskih integracija\n„I sam neformalni izveštaj o stanju u vladavini prava tj. poglavljima 23 i 24, (pravosuđe i osnovna prava, pravda, sloboda i bezbednost), koji je sačinjen umesto redovnog godišnjeg Izveštaja o napretku, dao je dosta važnih elemenata na kojima je mogla da se zasniva odluka o otvaranju novih poglavlja“, rekla je Joksimović za Radio Slobodna Evropa.\n„Odluka nekoliko država članica da se u junu 2020. godine ne podrži otvaranje novih pregovaračkih poglavlja sa Srbijom, a drugima omogući ono što im je bilo uskraćeno pre toga u decembru 2019. godine je bila politička odluka i poruka poslata u kontekstu brojnih geopolitičkih pomeranja“, rekla je Joksimović.\nIzvestilac Evropskog parlamenta za Srbiju Vladimir Bilčik, međutim, smatra da to što Srbija u 2020. nije otvorila nijedno poglavlje u pregovorima o članstvu u Evropskoj uniji govori sama za sebe.\nOn je za TV N1 rekao da ako nema napretka u vladavini prava, borbi protiv korupcije i ostalim reformama, onda se ni nova poglavlja ne otvaraju.\n„Možda se izvestilac Bilčik ne seća da su u prethodnim talasima proširenja, kada su geopolitičke okolnosti bile naklonjene proširenju, neke države zahvaljujući političkim odlukama i podršci pojedinih članica EU, otvarale i zatvarale poglavlja, a na kraju i ušle u članstvo EU bez objektivno ispunjenih kriterijuma, što se kasnije i pokazalo u smislu nedovoljne funkcionalnosti u okviru EU“, istakla je Joksimović.\nJoksimović je dodala da će nova Vlada koja će uskoro biti formirana, biti dodatno posvećena evropskim integracijama i dinamičnijem pristupu reformama.\n„Tokom nemačkog predsedavanja očekujem da početkom oktobra dobijemo sveobuhvatan i realno koncipiran Izveštaj o napretku i da do kraja godine budu otvorena neka od dostavljenih pregovaračkih poglavlja, kao i da ćemo sa našim evropskim partnerima definisati mapu puta za primenu nove metodologije“, navela je Joksimović.


Rusija, SAD i Velika Britanija: Suzbijanje nuklearnog naoružanja zavisi od nas - 28.06.2018, Sputnik Srbija\nRusija, SAD i Velika Britanija: Suzbijanje nuklearnog naoružanja zavisi od nas\nŠefovi diplomatije Rusije, SAD i Velike Britanije naveli su u zajedničkom saopštenju povodom predstojeće 50. godišnjice Sporazuma o neširenju nuklearnog... 28.06.2018, Sputnik Srbija\n23:00 28.06.2018 (Osveženo: 11:09 29.06.2018)\nŠefovi diplomatije Rusije, SAD i Velike Britanije naveli su u zajedničkom saopštenju povodom predstojeće 50. godišnjice Sporazuma o neširenju nuklearnog naoružanja, da su njihove zemlje i dalje usmerene na konačnu i potpunu likvidaciju nuklearnog oružja.\n„Uspeh Sporazuma o neširenju nuklearnog naoružanja nije unapred potvrđen i nije garantovan ni u budućnosti. On zavisi od naših usaglašenih i doslednih napora da se ispuni, od doprinosa njegovoj univerzalizaciji, od validnosti garancija, kao i od reagovanja na suštinske i nove izazove, gde god da su“, navedeno je u zajedničkom saopštenju zemalja-potpisnica Sporazuma, objavljenom na sajtu Ministarstva inostranih poslova Rusije.\nU dokumentu je navedeno da je Sporazum znatno doprineo neširenju nuklearnog naoružavanja i da i dalje doprinosi stvaranju neophodnih uslova za dalji napredak u toj oblasti.\n„I dalje smo privrženi konačnom cilju – potpunoj likvidaciji nuklearnog oružja i nameravamo da sarađujemo kako bi se formirala pogodnija međunarodna sredina za napredak u toj oblasti“, navedeno je u saopštenju.\nZemlje su se obavezale i da nastave da pružaju punu podršku Međunarodnoj agenciji za atomsku energiju i pozvale druge države da slede taj primer.


Sindikalni lider Ilija Drljić tvrdi: Potpisan Kolektivni ugovor trenutno najbolji u državi · gradski.online\nSindikalni lider Ilija Drljić tvrdi: Potpisan Kolektivni ugovor trenutno najbolji u državi\nKIKINDA- Novi Kolektivni ugovor koji su predstavnici JP “Kikinda” potpisali sa poslodavcem trenutno je najbolji u Srbiji, a u nekim segmentima prevazilazi Granski kolektivni ugovor. Ovakvu ocenu izneo je Ilija Drljić, predsednik Veća SSS za Kikindu, Čoku, Novu Crnju i Novi Kneževac:\n– Uz topli obrok, regres i jubilarne nagrade, to se posebno odnosi na zaštitu zdravlja i bezbednost zaposlenih, kao i prevenciju. Prema novom Kolektivnom ugovoru, svakog meseca se izdvaja 0,5 odsto iz zarade i pravi Fond koji ljudima pruža mogućnost da se upućuju na preventivna i na banjska lečenja. Ovako nešto nema nijedan Kolektivni ugovor u Srbiji i iz tog razloga je, u ovom trenutku, najbolji u državi- ukazao je Drljić i naglasio da je samo zdrav radnik i zadovoljan.\nNovi Kolektivni ugovor potpisali su gradonačelnik Kikinde, Pavle Markov, dok su ga u ime JP “Kikinda” parafirali direkor Danilo Furundžić i Nikola Vojinović, predsednik sindikalne organizacije u preduzeću koje ima 146 zaposlenih. Furundžić je rekao da Kolektivni ugovor omogućava korekciju nekih koeficijenata kako bi u preduzeću zadržali stručni kadar, od majstora do inženjera.\nNaveo je i da već četiri godine neguju dobar odnos prema radnicima, pre svega, u pogledu prevencije bolesti, naknade za sahrane, ali i nekih drugih stvari, a sve u nameri da unaprede kako socijalni, tako i porodični aspekt rada. Gradonačelnik Markov je potpisivanje Kolektivnog ugovora okarakterisao kao vrhunac socio-ekonomskog razgovora koji Gradska uprava sprovodi prethodnih godina. Potvrdio je da će ovaj dokument biti validan u narednih nekoliko godina.\nPrethodnoAko ispadnu iz gnezda: Ornitolozi savetuju da male ušare vratite na drvo, Kikinđani to znaju\nSledećeSerija snimljena u Kikindi: “Daleko je Holivud”, gledaćete subotom na SuperStar TV


M. K. 7. septembra 2016. 17:40\nČlan tog tela Vladimir Vučković ističe da je analiza pokazala da je EPS smanjio zaposlenima osnovnu platu, ali im je to nadoknadio kroz „razne dodatke, bonuse…“.\nIz izveštaja proizilazi, objašnjava on, da neto plate u EPS-u tri godine stoje na istom nivou od oko 43 milijade dinara, a da se kod bruto plata primećuje veliki skok u prošloj godini – za oko pet milijardi dinara.\n„Moguće da se deo odgovora krije u saopštenju EPS-a gde se kaže da je potpisan neki kolektivni ugovor između sindikata i ministarstva. Moguće je da jeste smanjena neka osnovna zarada, ali postavlja se pitanje šta je sa različitim dodacima koje radnik dobija“, zapitao je Vučković.\n„Jesu neki radnici primljeni, ali je bilo i prirodnog odliva, odnosno penzionisanja“, rekao je Vučković.\n„Kada se saberu svi troškovi koje su javna preduzeća nametnula budžetu to su ogromne pare i mere se milijardama evra, a posle dolazimo u situciju da se smanjuju plate i penzije, između ostalog i zbog toga“, rekao je on.\n„Da ono što je dogovoreno u planovima reorganizacije za preduzeća u privatizaciji zaista i poštuje do kraja i da ne podleže izazovu da se novim subencijama održavaju preduzeća koja su praktično već mrtva“.\n„EPS poštuje mere štednje Vlade Srbije i sve radi u skladu sa Generalnim programom poslovanja koji je vlada i odobrila“, piše u saopštenju.\nbonusiEPSFiskalni savetsmanjenje plata


Lončar: Najgore u Beogradu, krajnji momenat za solidarnost - Radio televizija Pančevo\nLončar: Najgore u Beogradu, krajnji momenat za solidarnost\n8. novembra 2020. 8. novembra 2020. 0247\nMinistar zdravlja Srbije Zlatibor Lončar izjavio je danas je da je najgora epidemiološka situacija u Beogradu i da je krajnji momenat da građani pokažu solidarnost kako bi se zaustavio rast broja zaraženih.\nLončar je u jutarnjem programu TV Pink ukazao da od korona virusa obolevaju i ljudi između 30 i 50 godina i da je opasnost i za njih realna, a još veća za starije građane koji imaju udružena oboljenja.\nOn je istakao da ne postoji nijedna mera protiv kovid-19 oko koje bi se svi složili, ali da vremena za analize nema.\n“Zdravstveni sistem nije koncipiran tako da u njega možete da smestite celu Srbiju kada se razboli. U Beogradu je najgora situacija. Tu se ljudi najneodgovornije ponašaju. Sistem ima određenu propusnu moć koju može da izdrži, a cilj je da svaki pacijent dobije adekvatnu zdravstvenu negu”, istakao je Lončar.\nOn je rekao da se cela zemunska bolnica vraća u kovid sistem, ali da to nije dovoljno i da se ne može tako u nedogled.\n“Najveća pomoć lekarima i medicinskim radnicima bila bi da se uzdržavamo od nepotrebnih kontakata”, podvukao je ministar.\nOn je rekao da država gradi dve bolnice za smeštaj kovid pacijenata.\nPredsednik Vučić obišao radnike na izgradnji nove kovid bolnice u Zemunu! Do drugog decembra prvi pacijenti\n“Etno glas” – koncert izvornih pevačkih i igračkih grupa\nUHAPŠEN STRANI DRŽAVLJANIN! Učestvovao u nasilnim protestima u Beogradu\nDo 14. jula prijave za turnir u malom fudbalu u Jabuci


Joint management of flood risks\nU okviru IPA Programa prekogranične saradnje Rumunija – Republika Srbija, 08. Aprila 2016. godine, otpočeo je sa realizacijom projekat pod nazivom „Zajedničko upravljanje rizicima od poplava“ (eng. Joint Management of Flood Risks). Projekat realizuju Regionalni centar za društveno-ekonomski razvoj - Banat” iz Zrenjanina, kao nosilac projekta i Međuopštinska razvojna asocijacija za upravljanje vanrednim situacijama - ADIVEST iz Temišvara.\nProjekat je razvijen kao odgovor na činjenicu da je teritorija Banata prethodnih godina često bivala izložena poplavama, kako usled visokog vodostaja reka, tako i usled visokog nivoa podzemnih voda, što je za posledicu imalo velike štete koje bi mogle biti sprečene samo brzom i efikasnom intervencijom. Lokalne samouprave u Banatu su u prethodnim godinama oformile štabove za vanredne situacije, međutim evidentan je nedostatak potrebne opreme za kvalitetno i pravovremeno reagovanje na njihovu pojavu. Takođe, evidentan je i nedostatak znanja angažovanih lica, iz oblasti upravljanja i reagovanja u vandrednim situacijama, procene rizika ugroženosti i povredljivosti područja, pripravnosti i drugo.\nDatum objave: 04-10-2016\nŠta građani mogu da urade pre, u toku i nakon poplave (SR)\nŠta građani mogu da urade pre, u toku i nakon poplave (EN)\nŠta građani mogu da urade pre, u toku i nakon poplave (RO)\nU Zrenjanin i Banat stigla najsavremenija opreme za reagovanje u vanrednim situacijama\nDatum objave: 07-10-2016\nU okviru projekta „Zajedničko upravljanje rizicima od poplava”, koji finansira IPA program prekogranične saradnje Rumunija – Republika Srbija,nabavljena je kvalitetna operema za pravovremeno reagovanje na pojavu vanrednih situacija, u vrednosti od 434.500 evra. Projekat realizuju... Pročitaj ceo tekst\n07-10-2016 U Zrenjanin i Banat stigla najsavremenija opreme za reagovanje u vanrednim situacijama\n27-09-2016 Edukacija predstavnika ciljnih grupa\n16-05-2016 Uspostavljen zajednički tehnički komitet projekta


Vakcina koja ne boli :: www.domaci.de\nVakcina koja ne boli\nPostavljena: Čet Jun 21, 2012 4:34 pm Naslov poruke: Vakcina koja ne boli\nAmerički naučnici napravili su flastere koji bi uskoro mogli da zamene vakcine kojih se mnogi plaše. Flasteri su već testirani na miševima, i pokazalo se da su bili efikasni u slučaju vakcine protiv gripa.\nNapravljeni su od stotinjak "mikroigli" kroz koje se ubrizgava vakcina, a svaka od njih ima tek nešto više od pola milimetara.\nPosle ubrizgavanja flastera igle se rastope, a flaster otpadne sam od sebe,\nDo tog značajnog tehnološkog otkrića došli su naučnici Instituta za tehnologiju u američkom gradu Atlanti, koji tvrde da su flasteri jednostavni za upotrebu i da ih mogu primenjivati i pacijenti bez bilo kakvih medicinskih znanja ili veština.\nTim istraživača tvrdi da flaster sa razgradivim mikroiglama može biti u najmanju ruku jednako dobar, ako ne i bolji od hipodermičkih igala koje se sada koriste.\n"Nadam se da će ljudi jednog dana dobijati ovakve flastere poštom i da će ih samostalno koristiti kod kuće", istakao je doktor Šin Salivan, jedan od saradnika na ovom istraživanju.\nPrikaz poruka: Sve poruke1 dan7 dana2 nedelje1 mesec3 meseca6 meseci1 godina prvo starijeprvo novije www.domaci.de Forum Indeks -> ~ Vesti ~ -> ~ Arhiva - Vesti ~ -> Vakcina koja ne boli


U Zenici će se graditi kombinovana toplana-elektrana - KTG\nUgovor o izgradnji kombinovane Toplane-elektrane u Zenici potpisali su danas načelnik Opštine Zenica Husejin Smajlović, predsednik i potpredsednik uprave KTG AG Lugano Branko Montenegro i Mose Franco, direktor nemačke kompanije Ferrostaal AG, Howard Barnes, direktor konzorcija „Christof Group“ iz Nemačke, Johan Christof i direktor firme KTG Zenica, koja je u vlasništvu KTG AG Švicarska i Opštine Zenica Haris Mašić.\nNa svečanosti potpisivanja ugovora o realizaciji projekta vrednog oko 250 miliona eura, kojoj su prisustvovali ambasador Republike Austrije u BiH Donatus Kek, federalni ministar energije, rudarstva i industrije Erdal Trhulj i drugi visoki gosti, rečeno je da će početak gradnje uslediti do kraja oktobra, a da bi instalirani kapaciteti toplane-elektrane trebali biti dostignuti sredinom 2014. godine.\n„Posao je poveren konzorciju Ferrostaal-Christof po principu ključ u ruke, što uključuje inžinjering, nabavku i izgradnju. Centrala će se graditi u fazama. Reč je o plinskom postrojenju koje će proizvoditi 240 megavata električne energije i 170 MWth toplotne energije, što će biti dovoljno fleksibilno da odgovori promenjljivim nivoima potražnje za energijom u BiH. Postrojenje će se sastojati od dviju gasnih turbina i parne turbine“, izjavio je Mose Franco, potpredsednik uprave KTG AG Lugano.\nIzgradnja toplane-elektrane za koju je ideja nastala pre više od dve godine, osiguraće električnu energiju za potrebe tržišta u BiH i za izvoz, a što je za građane Zenice najvažnije, predstavljaće pouzdan izvor toplotne energije za sistem daljinskog grejanja.\n„Ovo je jedna od najvećih investicija u BiH kojom se očekuje unapređenje kvaliteta života u gradu i regiji. Projekt će sasvim izvesno doneti nova radna mesta i upošljavanje firmi iz oblasti proizvodnih i uslužnih delatnosti“, rekao je Husejin Smajlović, načelnik Općine Zenica, koja je udelom od 25 posto suvlasnik firme KTG Zenica d.o.o.\nOpština Zenica je za potrebe projekta osigurala zemljište za izgradnju toplane-elektrane unutar Privredne zone „Zenica 1“.


Striming servisi će biti dužni da imaju bar 30 odsto evropskog sadržaja - Tehnologije - Dnevni list Danas\nPočetna » Tehnologije » Striming servisi će biti dužni da imaju bar 30 odsto evropskog sadržaja\nStriming servisi će biti dužni da imaju bar 30 odsto evropskog sadržaja\nEvropska Komisija će tražiti od Netflix-a, Amazon-a i drugih kompanija za strimovanje da posvete najmanje 30 odsto svog portfolija lokalnom sadržaju. Završno glasanje koje će doneti konačno odobrenje odluke očekuje se u decembru, prenosi portal PC press.\n0Piše: Danas Online 05. septembra 2018. 15.43\nOva odluka neće svima teško pasti, s obzirom da je Netflix već navodno blizu 30 odsto evropskog sadržaja, a Evropska unija će uskoro objaviti izveštaj koji prikazuje procente evropskog prisustva na više platformi za strimovanje. Da bi bili u skladu sa pravilima, svaki striming servis koji radi u EU morače da ima ovaj „evropski“ deo svog ukupnog portfolia. Međutim, specifičnosti plana komisije mogle bi da dodaju ozbiljne komplikacije koje efektivno fragmentišu portoflio i uslugu u zavisnosti od zemlje u kojoj se ona gleda.\nPrema izveštaju, zakon će dati svakoj od 28 država članica Evropske unije 20 meseci da se prilagode novom pravilniku, omogućavajući svakoj zemlji da odaberu da li žele da podignu evropsku kvotu sa 30 na 40 odsto, kao i da li će imati podkvotu specijalno određenu za određenu zemlju za lokalnu proizvodnju. Pojedine zemlje bi takođe mogle da odaberu da striming servisi izdvoje određena sredstva koja finansiraju nacionalne institute pojedinih zemalja za promociju filmova, serija i drugog sadržaja. Shodno tome, Amazon Video u Francuskoj može zahtevati 10 odsto francuskog sadržaja, ili će nemački popularni Netflix morati da podigne cenu kako bi subvencionisao proizvodnju drugih kompanija.\namazon, evropska komisija, netfliks


Zahtev sindikata: Minimalac da skoči bar na 31.000 dinara\nA. J. 5. jula 2019. 18:09\nSekretar Veća Saveza Samostalnih sindikata Srbije ( S S S S) Zoran Mihajlović očekuje da će se krajem avgusta ili početkom septembra konkretnije razgovarati o tome budući da će se nova cena rada primenjivati od iduće godine.\n„Naš zahtev je da ona bude na nivou od 85 ili 90 odsto mimalne potrošačke korpe budući da se u proteklom periodu dosta govorilo o tome da bi ona trebalo da dostigne njen nivo. To bi bilo oko 31. 000 i 32.000 dinara“, rekao je Mihajlović za Tanjug i dodao da su to dve dve varijante na kojima će insistirati kad bude razgovora oko minimalne zarade.\nNaime, predsednik Saveza samostalnih sindikata Srbije Ljubisav Orbović je krajem maja napustio sednicu Socijalno-ekonomskog saveta u znak nezadovoljstva povodom, kako je tada objasnio, „šikaniranja radnika koji su ucestvovali u štrajku u RGZ“.\n„Neprimereno je da se vrši ovakav pritisak na sindikat i ne vidimo razloge za učestvovanje u bilo kakvom dijalogu na bilo kom nivou dok se ne reši agonija prema našim članovima sindikata koja traje već dugo“, rekao je Mihalović.\nOn je očekuje da će se i dogovor socijalnih partnera o visini minimalne zarade u 2020. godini postići u septembru.\n„Interes svakog poslodavca su zadovoljni radnici i nema dileme oko toga da bi minimalnu zaradu trebalo povećati“, rekao je Nenezić Tanjugu, ali nije precizirao kakav stav će predstavnici Unije poslodavaca izneti u pogledu visine povećanja.\nNe treba tražiti nešto nerazumno, ali ono sto je važno je da sindikati, poslodavci ali i vlada Srbije dele isti stav- da minimalna cena rada treba da se poveća, rekao je Nenezić.


Vakcinacija i u holu Centra za kulturu | Patak Online – Valjevo vesti\nVakcinacija i u holu Centra za kulturu\nVALJEVO – Imunizacija građana Valjeva koji su se prijavili putem portala euprava ili telefonom, sprovodi se i u holu Centra za kulturu od 11 do 15 časova svakoga dana osim nedeljom, saopšteno je iz Opšte bolnice.\nGrađani bi trebalo da se prijave putem e uprave ili telefonima za imunizaciju kako bi se obezbedile količine željenih vakcina, a svakako zbog administriranja i razduživanja vakcina jer se nabavljaju samo neophodne dovoljne količine doza. Prema rečima dr Zorana Živkovića koji rukovodi Timom za imunizaciju Opšte bolnice Valjevo, po prvi put u istoriji srpskog zdravstva sekundarni i tercijarni nivo zdravstvene zaštite preuzimaju obavezu organizovanja i sprovođenja vakcinacije stanovništva.\n“Prema rasporedu koji smo mi dobili zvanično prvog dana treba da bude vakcinisano sto sugrađana, “Sinofarm” ili popularno nazvano “kineskom” vakcinom. Već od danas planirano je po 200 sugrađana svaki dan, u terminu od 11 do 15 časova, izuzev nedelje. Ovde smo napravili timove po tri mobilne ekipe lekara i sestara uz svo osoblje koje treba da radi sa osobama koje dolaze na vakcinaciju”, rekao je dr Živković, dodavši da su ljudi iz Centra za kulturu dali svoj nemerljiv doprinos sprovođenju vakcinacije stanovništva ne samo što se tiče prostora već i ličnog angažmana u procesu vakcinacije.\n“Skeptika je uvek bilo i biće, nama su iskreno neke nepoznanice kada su u pitanju biotehnologije za dobijanje vakcina, ali na osnovu izjava i studija koje su dostupne od samih proizvođača vakcina, uz poznatu činjenicu da pandemiju možemo prekinuti jedino onda ako se imunizuje 60% populacije, vakcinacija je jedini put. To sve podrazumeva process što preko vakcinalne imunizacije, što kod ljudi koji su se izborili sa korona virusom i stekli imuni odgovor. Vakcinacija dolazi kao značajan moment u etimologiji za prevazilaženje pandemije”, navodi dr Živković.\nU hotelu “Grand” nastavlja se revakcinacija, koju sprovodi Dom zdravlja.\nPrethodni članak Mionički projekti u investicionom programu Srbije\nSledeći članak Više inficiranih i dve nove žrtve korone


Press Online :: Beograd :: Avion sa 150 putnika prinudno sleteo na "Teslu"\nAvion sa 150 putnika prinudno sleteo na "Teslu"\nNa aerodrom Nikola Tesla Beograd vanredno je, iz tehničkih razloga, sleteo avion avio-kompanije "IziDžet" sa 150 putnika.\nAvion je saobraćao na relaciji Atina-Hamburg, saopšteno je iz Ministarstva građevinarstva, saobraćaja i infrastrukture.\nKako je navedeno, poletanje tog aviona očekuje se u 10.45 sati, a svi letovi sa beogradskog aerodroma realizovani su prema planiranom redu letenja, sa manjim kašnjenjima pojedinih letova i obezbeđeno je nesmetano i bezbedno odvijanje avio-saobraćaja za danas planiranih 111 avio-operacija.\nNa aerodromu "Konstantin Veliki" u Nišu, saobraćaj se odvija nesmetano prema zimskom redu letenja.\nNema zastoja u železničkom teretnom saobraćju, dok postoji poremećaji u putničkom železničkom saobraćaju, zbog protesta radnika obezbeđenja "Ful protekta", koji drže u blokadi zemunski depo Srbija voza.


11. avgust – DRININ DAN | DRINA.INFO - Informativni portal zapadne Srbije i Podrinja\n07/08/2018 11. avgust – DRININ DAN2018-08-07T14:39:58+00:00 Slajder, Bajina Bašta, Vesti, Vodič, Zabava, Turizam No Comment\nDRININ DAN – dan posvećen najlepšoj srpskoj reci biće ove godine obeležen 11. avgusta u Bajinoj Bašti. Organizatori vas pozivaju da se uključite u akciju čišćenja reke Drine i njene obale i da ovaj dan postane simbol promene u odnosu prema ovoj prelepoj reci. Akcenat akcije je na čišćenju priobalja i podizanju ekološke svesti ali celu manifestaciju prati i kvalitetan muzički program pod nazivom Avgustovski dan.\nAkcija čišćenja počinje 11. avgusta u 11 časova na izletištu Rača u Bajinoj Bašti a okupljanje učesnika je zakazano od 10 sati. Svi zainteresovani za učešće u čišćenju Zelenike i njene obale mogu se prijaviti u Turističkom info centru u Bajinoj Bašti.\nOd 14 časova je program za decu, zatim u 15 spust Drinom bez čamaca i u 17 časova počinje organizovan ručak za sve učesnike akcije čišćenja. Od 18 časova počinje muzički program manifestacije.\nGlavne zvezde muzičkog programa manifestacije biće najpopularniji hor u regionu, Viva Vox, čiji nastup počinje u 22.30 h na izletištu Rača. Više informacija o manifestaciji možete pogledati ovde.\nOva vest je pročitana 2039 puta.\nakcija ciscenja, Drina, ekologija, Podrinje, Bajina Bašta, Drina, Drinin dan, ekologija, Podrinje\n« Čvrsta saradnja DSS i SNS već pet godina u Bajinoj Bašti\nPeti Hils Ap festival od 9. do 12. avgusta »


Foto: Printskrin/Jutjub/Kurir Tv\nOstavio ćerku iza sebe\n"Oporavljam se još od najveće tragedije u mom životu. Nije mi umro sestrić, nego moje dete. To je jedan mlad život, ostavio je iza sebe ćerku od pet godina. On nije samo dete moje sestre, već je i moje dete bio. Bane je odrastao na Kosovu s nama. Moja ćerka je doživela veliki stres, još uvek je vraćamo u normalu, o sestri i da ne govorim."\n"Mene je ta tragedija zatekla u Americi na nastupima. Odmah sam krenula za Beograd, ali mi je trebalo dva i po dana da se vratim u Srbiju, a onda su me vraćali u život. Zvali su Hitnu pomoć, jedva sam podnela tu vest", ispričala je pevačica jedva se suzdržavajući da ne zaplače.\nJoš uvek se oporavlja od šoka\n"On je dobio koronu, a bio je malo gojazan. Otišao je kod lekara, dobio je antibiotik, ali mu se stanje nije popravljalo. Doktorka mu je ponudila da ostane u bolnici i pošto se nije osećao dobro, pristao je. Stanje mu se ođednom pogoršalo i te subote je izgubio život. Bio je svega jedan dan na respiratoru. Mislim da mu srce nije bilo dobro, a nije bio ni vakcinisan", ispričala je Jana drhtavim glasom.\n"Tako veliki šok je prvi put u životu doživela, pa smo sada uz nju sve vreme. Moramo da nastavimo dalje", izjavila je Jana, koja kaže da ju je puno prijatelja s estrade zvalo i nudilo joj pomoć, te da je svima zahvalna, ali i da zbog velikog bola nije imala snage svima pojedinačno da odgovori.\n"Nisam znala gde sam, trebalo mi je vremena da se saberem", rekla je pevačica.


Ministar traži smene zbog napada na Vučića\nBeta 19. avgusta 2015. 16:30\nMinistar bezbednosti Bosne i Hercegovine Dragan Mektić izjavio je danas da očekuje da će Nezavisni odbor Parlamentarne skupštine BiH prihvatiti njegovu inicijativu za smenu direktora Direkcije za koordinaciju policijskih tela BiH Mirsada Vilića, kojeg smatra najodgovornijim za propuste u Potočarima 11. jula, kada je napadnut premijer Srbije Aleksandar Vučić.\nKako su preneli sarajevski mediji, Mektić je kazao da treba utvrditi odgovornost onih koji su napali Vučića, ali i onih policijskih agencija koje su odgovorne za bezbednosne propuste na komemoraciji u Potočarima 11. jula.\nMinistar bezbednosti BiH još je rekao da je njegovo ministarstvo sačinilo informaciju u kojoj su analizirani svi aspekti događaja iz Potočara, te da je na osnovu tih činjenica i izveštaja agencija konstatovano da je Direkcija za koordinaciju policijskih tela bila najodgovornija za obezbeđenje skupa.\n„U izveštaju sam naveo da su počinjeni grubi i neodgovorni propusti koje je počinila Direkcija, ali i Državna agencija za istrage i zaštitu (SIPA) koja je ponovo odbila odazvati se pozivu za osiguranja skupa putem svoje Jedinice za specijalnu podršku“, naglasio je Mektić.\nOn smatra da konačno svako treba da odgovara za učinjene propuste.\nMektić je podsetio na napad Mevlida Jašarevića na američku ambasadu u Sarajevu, navodeći da dok je on pucao 40 minuta policijske agencije nisu mogle da se dogovore ko je nadležan da reaguje.\n„Sve se završilo brukom i sramotom. Niz je takvih događaja“, ocenio je on.\nMektić je najavio da će insistirati na odgovornosti, jer, kako je kazao, nijedan rukovodilac policijske agencije nema pravo na ovakve greške.


Tim Sistem peć na pelet orbita 077 0002 bež | ePonuda.com\nTim Sistem peć na pelet orbita 077 0002 bež cene\nEPonuda nije internet prodavnica već Vam omogućava da brzo i lako nađete Tim Sistem peć na pelet orbita 077 0002 bež po najjeftinijoj ceni. Naš cilj je da kupci budu što bolje informisani o ponudi Tim Sistem peć na pelet orbita 077 0002 bež na tržištu Srbije. Vrlo lako nalazite željeni proizvod za kategoriju Peći na pelet cene, ne morate da lutate od sajta do sajta za Tim Sistem Peći na pelet, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tim Sistem peć na pelet orbita 077 0002 bež sa PRODAVCEM. EPonuda ne može da garantuje potpunu tačnost specifikacije i slika za Tim Sistem peć na pelet orbita 077 0002 bež. Pre kupovine, podatke za Tim Sistem peć na pelet orbita 077 0002 bež proverite na sajtu PROIZVOĐAČA.


Radio TV Stara Pazova - Održana 49. sednica SO Stara Pazova\nOdržana 49. sednica SO Stara Pazova\nNa dnevnom redu 49. Sednice Skupštine opštine Stara Pazova našlo se 10.tačaka. Usvojen je predlog odluke o angažovanju revizora za eksternu reviziju završnog računa opštine, izmena kadrovskog plana opštine po kome se planira da broj zaposlenih u opštinskoj upravi bude 150, i predlozi o razrešenju i imenovanju članova školskih odbora u školama u Novoj Pazovi, Belegišu i Vojki, kao i članova upravnog odbora Predškolske ustanove „Poletarac“.\nLokalni parlament usvojio je i odluku o razrešenju i imenovanju Opštinskog pravobranioca po kojoj će ovaj posao i u narednom periodu obavljati Ksenija Savić, diplomirani pravnik sa položenim pravosudnim ispitom iz Novih Banovaca. Odbornici su doneli odluku o novim nazivima ulica, pa bi tako određene ulice u Staroj i Novoj Pazovi, Novim i Starim Banovcima i Belegišu trebalo da dobiju nove nazive. Neka od današnjih odborničkih pitanja odnosila su se na nastavak radova na kanalizacionoj mreži u Novoj Pazovi, kao i na rekonstrukciju kružnog toka kod pazovačkih bazena.\nKonsultacije predsednika odborničkih grupa biće održane početkom naredne sedmice a ubrzo nakon toga biće sazvana nova sednica Skupstine opštine, na kojoj će biti formirana Opštinska izborna komisija, najavio je predsednik SO Stara Pazova Goran Jović.


"Od izuzetne važnosti je da ovom procesu pristupimo maksimalno ozbiljno i prije svega sa namjerom da se međusobno dogovaramo, a svakako da je dobra prilika i mjesto za ovakav razgovor naredni sastanak parlamentarnog dijaloga koji je pokrenuo predsjednik Skupštine"\n3346 pregleda\t8 komentar(a)\nVujović, Foto: Socijaldemokratska stranka\nSocijaldemokratska partija (SDP) smatra da je u susret izbora članova Tužilačkog savjeta neophodno pokazati političku volju za stvaranje šireg parlamentarnog konsenzusa, kako bi se, kako je saopšteno, izbjegla svaka sumnja u politizaciju ovoga tijela i njegovu punu političku kontrolu od strane vlasti.\nGeneralni sekretar SDP-a, Ivan Vujović naveo je da proces izbora mora biti maksimalno otvoren i transparentan jer je to jedini način, uz obezbjeđivanje šireg konsenzusa za izbor kandidata, kojim bi se "djelimično eliminisali sve manjkavosti usvojenog Zakona o tužilaštvu".\n"Od izuzetne važnosti je da ovom procesu pristupimo maksimalno ozbiljno i prije svega sa namjerom da se međusobno dogovaramo, a svakako da je dobra prilika i mjesto za ovakav razgovor naredni sastanak parlamentarnog dijaloga koji je pokrenuo predsjednik Skupštine. To je jedini put da uspostavimo međusobno povjerenje oko ovako krupnog pitanja od kojeg zavisi naš dalji napredak u oblasti vladavine prava i evropski put države koji je trenutno nažalost blokiran", naveo je Vujović.\nDodao je da u SDP-u očekuju od parlamentarne većine, ili makar jednog njenog dijela, da svoje partijske i koalicione interese podrede opštem i državnom interesu i potrebi da se dobije Tužilački savjet koji će biti rezistentan na svaki politički uticaj.\nDogovor i širi konsenzus oko članova Tužilačkog savjeta stvorio bi pozitivnu klimu i za neophodan dogovor oko izbora VDT, članova Sudskog savjeta i sudija Ustavnog suda za koje je potrebna kvalifikovana većina u Parlamentu. SDP iskazuje spremnost da u okviru započetog parlamentarnog dijaloga bude konstruktivan partner i da pruži podršku najboljim i najstručnijim kandidatima za Tužilački savjet", zaključio je\nSocijaldemokratska partijaSDPIvan VujovićTužilački savjetZakon o tužilaštvu


Tramp razmišlja o potpunoj blokadi Venecuele s mora – Portal NA VODI\n19. 08. 2019. 19. 08. 2019. milosMALI2001 0 Comment Brodsko zvono, Svaštara Amerika, Blokada, Tramp, Venecuela\nPredsednik SAD Donald Tramp predlagao je američkim činovnicima koji su odgovorni za nacionalnu bezbednost da započnu morsku blokadu Venecuele, rasporedivši brodove duž njene obale, sa ciljem blokade isporuka robe u zemlju i iz nje, navodi portal „Aksios“, pozivajući se na pet aktuelnih i bivših predstavnika administracije SAD.\nPrema njihovim podacima, Tramp periodično govori o ovoj ideji već godinu i po dana, poslednji put pre nekoliko nedelja. Sagovornici su naveli da Ministarstvo odbrane SAD nije shvatalo ovu ideju za ozbiljno, delimično jer je realizacija ovog predloga nepraktična, nije legalna i iziskuje mnogo resursa Ratne mornarice SAD.\nPortal je naglasio da je Tramp i javno pomenuo mogućnost pomorske blokade, ali da nije ulazio u detalje. U vezi sa izjavama američkog lidera, stalni predstavnik Venecuele pri UN Samuel Monkada je početkom avgusta pozvao Savet bezbednosti da se suprotstavi ovoj nameri SAD. Predsednik Sjedinjenih Američkih Država Donald Tramp potpisao je 5. avgusta ukaz o blokiranju imovine vlasti Venecuele pod jurisdikcijom SAD, stavljajući na taj spisak i centralnu banku i državnu naftnu kompaniju „PDVSA“.


Kadeti Srbije počeli pripreme u Novom Sadu i Beogradu\nMuška kadetska reprezentacija Srbije, igrači rođeni 2002. i 2003, počela je danas, u Novom Sadu i Beogradu, pripreme za 9. Međunarodni turnir „Lokovolej 2018.“, čiji je organizator Lokomotiva iz Novosibirska, a pokrovitelj „Železnice Rusije“. Finalni turnir će se odigrati u Sankt Peterburu 23 – 26. januara. U dvorani SPC Vojvodina u Novom Sadu i dvorani Impuls u Beogradu prvi deo priprema obaviće 24 kandidata za reprezentaciju.\nU Novom Sadu trenira 13 kadeta pod rukovodstvom Strahinje Kozića, a u Beogradu 11 kadeta. Treninge će voditi Bojan Mihajlović i Milan Ljubičić, a u stručnom štabu su i Nemanja Vasiljević, statističar i dr Ljuban Martinović, lekar.\nIzjava dr Bogdana Sretenovića\nNa okupljanju u Beogradu kadete je pozdravio dr Bogdan Sretenović, predsednik UOTS, član IO OSS i sportski direktor OSS, sa posebnim zaduženjima za mušku pionirsku, kadetsku i juniorsku reprezentaciju.\nKadeti će drugi deo priprema za turnir u Rusiji obaviti 18 – 22. januara.


Povodom dana CZ Ministarstvo sigurnosti BiH uručilo priznanja pripadnicima FUCZ | Federalna uprava civilne zaštite\nPovodom dana CZ Ministarstvo sigurnosti BiH uručilo priznanja pripadnicima FUCZ\nZahvalnicu za ostvarenu saradnju, podršku i doprinos u razvoju sistema zaštite i spašavanja u BiH dobio je Tim za spašavanje na vodi i pod vodom FUCZ, a pohvale za nesebičan rad, požrtvovanost, humanost i doprinos u jačanju sistema zaštite i spašavanja u BiH, Slađana Raič-Galić, Nedžad Bajraktarević i Sabahudin Spahović. Međunarodna organizacija za civilnu odbranu (ICDO) dodijelila je orden “Viteza” Međunarodnog reda civilne odbrane Armanu Skandi, demineru i vođi tima za UES “Mostar A”. I ova najnovija priznanja pripadnicima FUCZ dokaz su kontinuiranog rada na obučavanju i opremanju za najsloženije poslove u sistemu zaštite i spašavanja.\nU organizaciji Sektora za zaštitu i spašavanje Ministarstva sigurnosti Bosne i Hercegovine obilježen je 1. mart – Međunarodni dan civilne zaštite i Dan civilne zaštite, zaštite i spašavanja BiH. Na prigodnoj svečanosti u Operativno-komunikacijskom centru 112 BiH dodijeljena su priznanja (zahvalnice i pohvale) organizacijama i pojedincima za poseban doprinos u oblasti zaštite i spašavanja u BiH.\nObraćajući se dobitnicima priznanja, pomoćnik ministra sigurnosti BiH Samir Agić je rekao da BiH ima mnogo bolje uslove i okolnosti u pogledu zaštite i spašavanja nego prethodnih godina, ali da još uvijek nedostaje savremena i izuzetno skupa oprema.\nKako je kazao, direktor FUCZ Fahrudin Solak, civilna zaštita je u posljednje vrijeme izrasla u respektabilnu organizaciju koja se svakodnevno razvija i obučava za razne vidove prirodnih i drugih nesreća, te da se i dalje radi na osposobljavanju kadrova na svim nivoima.\nOdlukom Ministra sigurnosti BiH za izuzetan doprinos u jačanju zaštite i spašavanja ljudi i materijalnih dobara od prirodnih ili drugih nesreća u BiH, pohvale zaštite i spašavanja, između ostalih, dodijeljene su i pripadnicima Federalne uprave civilne zaštite (FUCZ).\nOd ukupno dvije Zahvalnice organizacijama za ostvarenu saradnju, podršku i doprinos u razvoju sistema zaštite i spašavanja u BiH, jedna je pripala Timu za spašavanje na vodi i pod vodom FUCZ.\nPohvale pojedincima za nesebičan rad, požrtvovanost, humanost idoprinos u jačanju sistema zaštite i spašavanja u BiH, od ukupno deset, dobilo je troje iz FUCZ, i to Slađana Raič-Galić, Nedžad Bajraktarević i Sabahudin Spahović.\nMeđu troje dobitnika kojim je Međunarodna organizacija za civilnu odbranu (ICDO) dodijelila orden “Viteza” Međunarodnog reda civilne odbrane je i Arman Skando, deminer i vođa tima FUCZ za UES “Mostar A”.\nI ova najnovija priznanja pripadnicima FUCZ dokaz su kontinuiranog rada na obučavanju i opremanju za najsloženije poslove u sistemu zaštite i spašavanja.\n« Sažetak redovnog izvještaja o stanju u Federaciji BiH, za dane 02./03.03.2018.godine, do 10:00 sati\tSažetak redovnog izvještaja o stanju u Federaciji BiH, za dane 03./04.03.2018.godine, do 10:00 sati »


Ezgi Eyuboglu u novoj seriji Teskilat / Organizacija - TV Exposed\nGlumica Ezgi Eyuboglu potpisala je ugovor za rad u novoj seriji kompanije Tims & B. Reč je o seriji Teskilat, a snimanje kadrova počinje uskoro. Prema informacijama koje su dostupne Ezgi će tumačiti jednu od glavnih uloga u ovom projektu. Poslednja serija u kojoj se Eyuboglu pojavila bila je Bir Aile Hikayesi u 2019. godini. ...\nGlumica Ezgi Eyuboglu potpisala je ugovor za rad u novoj seriji kompanije Tims & B.\nReč je o seriji Teskilat, a snimanje kadrova počinje uskoro. Prema informacijama koje su dostupne Ezgi će tumačiti jednu od glavnih uloga u ovom projektu. Poslednja serija u kojoj se Eyuboglu pojavila bila je Bir Aile Hikayesi u 2019. godini.\nSerija Teskilat je špijunsko-akciona serija od koje se očekuje dosta uzbudljivih kadrova i zanimljivih epizoda. Prema informacijama koje dolaze iz Turske, u pitanju je veoma obiman i skupocen projekat. Serija će imati premijeru najverovatnije u januaru na turskom kanalu TRT 1.\nNOVO - Necati Sasmaz blizu nove uloge


Na hipodromu u Gradišci održane "Konjičke igre, izložba konja i fijakera" - Glas Srpske\nSrna 21.09.2021 17:55\nGRADIŠKA - Tradicionalne "Konjičke igre i izložba konja i fijakera" održane su danas na hipodromu u Gradišci u okviru manifestacije "Gradiška jesen 2021".\nTrke i izložbu je organizovao Konjički klub "Posavko", čiji je predsjednik Jovan Lepir rekao da je tradicija održavanja konjičkih igara na Malu Gospojinu u ovom gradu duga više od jednog vijeka, navodeći da ima 85 godina i da se sjeća kada je kao dječak dolazio na vašar i divio se konjima i fijakerima.\n"Konjičke igre su tada bile drugačije i nisu imale ovako bogat sadržaj, a organizuju se od 1982. godine. U davna vremena nije bilo mnogo fijakera, nego samo zaprežnih kola, a organizovane su galopske trke, gdje su se dječaci utrkivali na leđima konja. Na tada čuvenom gradiškom vašaru bilo je i kvalitetnih grla, raznih rasa konja", naveo je Lepir.\nNačelnik Odjeljenja za poljoprivredu i ruralni razvoj Gradiške Goran Mirjanić istakao je da su "Konjičke igre" ove godine jedini događaj stočarskog karaktera u okviru "Gradiške jeseni".\n"Zbog situacije sa virusom korona nisu organizovani tradicionalna izložba stoke u Gradišci i sajam voća u Gornjim Podgradcima. Nadamo se da će nam naredne godine emidemiološka situacija to dozvoliti", naveo je Mirjanić.\nOn je ukazao da su "Konjičke igre" važne za promociju uzgoja konja, koji danas u okruženju nema svijetlu budućnost i zasniva se na entuzijazmu ljubitelja ovih životinja.\n"Gradska uprava i entuzijasti u gradiškom Konjičkom klubu `Posavko` posvećuju veliku pažnju `Konjičkim igrama` i nastoje da se ne prekida ova duga tradicija. Nadam se da ćemo održati ovu manifstaciju i u narednom periodu i da će sadržaj biti još raznovrsniji i zanimljiviji za posjetioce", naglasio je Mirjanić.


IVANIŠEVIĆ: Aktiviran socijalno - ekonomski savet u opštini Šid - NBG REPORTER\nPočetna » IVANIŠEVIĆ: Aktiviran socijalno – ekonomski savet u opštini Šid\nadmin 28 januara, 2022 28 јануара, 2022\nKonstitutivna sednica Socijalno-ekonomskog saveta opštine Šid, održana je danas u svečanoj sali Skupštine opštine Šid. Pokrajinski sekretar za privredu i turizam, dr Nenad Ivanišević, učestvovao je na sednici i istakao da Pokrajinski sekretarijat za privredu i turizam svojom podrškom unapređenju rada i formiranju lokalnih saveta, podržava socijalni dijalog i jača mrežu socijalnih partnera na teritoriji jedinica lokalne samouprave.\n,,Od danas, mogu da kažem da je Šid velikim slovima ucrtan na mapu socijalnog dijaloga ne samo u Vojvodini, već i u celoj Srbiji. Ovo jeste svetao primer, koji ćemo slediti na teritoriji čitave AP Vojvodine“, istakao je sekretar Ivanišević, dodavši da je aktivan Savet u Šidu pokazatelj same aktivnosti ove lokalne samouprave.\nSocijalno-ekonomski savet u opštini Šid postoji od 2005. godine, ali do ove godine nije aktivno radio, stoga današnja konstitutivna sednica potvrđuje novi početak, odnosno nastavak aktivnog participiranja ovog lokalnog radnog tela u socijalnom dijalogu na republičkom i pokrajinskom nivou.\nSvakako je jedan od strateških ciljeva socijalno- ekonomskog saveta opštine Šid i sagledavanje problema ove lokalne zajednice kako bi se rešavala sistemski na bolji i efikasniji način, za dobrobit svih učesnika, socijalnih partnera i stanovnika opštine Šid.\nNa današnjoj sednici u Šidu sproveden je dnevni red koji je sadržao ukupno devet tačaka, u okviru kojih je pored verifikacije članova i zamenika ovog tela, izabran i predsedavajući, sekretar saveta, potom sastav Kolegijuma, a usvojena su i ostala akta. Pored toga, usvojen je i Plan rada za tekuću godinu, kojim ovaj Savet definiše svoje radne ciljeve i misiju u 2022. godini.\nU AP Vojvodini trenutno postoji svega osam lokalnih socijalno – ekonomskih saveta, što jeste nedovoljan broj. Upravo iz tog razloga Pokrajinski sekretarijat za privredu i turizam jeste institucionalna podrška jedinicama lokalne samouprave, zajedno sa Pokrajinskim socijalno – ekonomskim savetom, sindikatima i Unijom poslodavaca Vojvodine, kako bi se osnovalo ili, pak, aktiviralo, što više saveta u okviru 45 gradova i opština Vojvodine, te osnažila mreža strateških partnera u nastojanju da se održi i unapredi socijalni dijalog u Srbiji.\nPokrajinski sekretar Ivanišević se zahvalio i predsedniku opštine Šid, Zoranu Semenoviću, na jačanju socijalnog dijaloga u opštini, jer socijalni dijalog nema alternativu.\n,,U Pokrajinskom sekretarijatu za privredu i turizam i u okviru Pokrajinskog socijalno-ekonomskog saveta smo formirali jedan tim sa ciljem da u celoj Vojvodini reaktiviramo savete tamo gde postoje i da osnivamo nove, jer su oni mesto gde možete da razgovarate i sučeljavate interese i poslodavaca i sindikata i nosioca javnih ovlašćenja“, rekao je Ivanišević.\nU narednom periodu predstoji osnivanje, odnosno aktiviranje socijalno – ekonomskih saveta u Sremskoj Mitrovici, Srbobranu, Bečeju, Kikindi i Somboru.\nNa današnjoj sednici je prisustvovao i zamenik pokrajinskog sekretara za privredu i turizam, Palimir Tot.


Microsoft: Ruski hakeri napali USAid i druge državne agencije SAD-a – Zavera\nRuski sajber operativci, koji stoje iza upada u softversku firmu SolarWinds, izveli su ove nedelje ciljani phishing napad na američke državne institucije i analitičke grupe, koristeći imejl nalog Američke agencije za međunarodni razvoj (USAid), izvestio je Microsoft.\nOva akcija je obuhvatila oko 3.000 imejlova i više od 150 organizacija, od kojih je najmanje četvrtina uključena u međunarodni razvoj, humanitarni rad i ljudska prava, napisao je potpredsednik Microsofta Tom Burt na svom blogu u četvrtak.\nMicrosoft je kao počinioce označio Nobelium, hakersku grupu iz Rusije koja je ciljala klijente softverske firme SolarWinds tokom 2020. „Državni sajber napadi ne jenjavaju,“ primetio je Burt. „Potrebna su nam jasna pravila ponašanja nacionalnih država u sajber prostoru i jasne posledice za kršenje tih pravila.“\nPortparol američke Agencije za digitalnu i infrastrukturnu bezbednost rekao je da blisko sarađuju sa drugim agencijama. „Svesni smo da je USAid napadnut preko marketinške platforme i sarađujemo sa FBI i USAid kako bismo bolje razumeli razmere štete i pomogli eventualnim žrtvama.“\nPoslednji incident je usledio više od mesec dana nakon što su SAD proterale ruske diplomate i uvele sankcije ruskim zvaničnicima i kompanijama, u pokušaju da suzbiju mešanje u izbore i sajber špijunažu. Takođe, napad se desio uoči sastanka Džoa Bajdena i Vladimira Putina, zakazanog za sledeći mesec. U petak je Bela kuća potvrdila da će nastaviti pripreme za samit uprkos incidentu. Na pitanja novinara o mogućem uticaju hakerskog napada na planirani samit, portparolka Karin Žan-Pjer je odgovorila „radimo po planu“.\nBurt je dodao da je hakerski napad verovatno nastavak pokušaja ruskih operativaca da „provale u državne agencije uključene u spoljnu politiku, sa ciljem prikupljanja obaveštajnih podataka“. Precizirao je da su napadnute najmanje 24 zemlje, ali da su američke organizacije bile primarne mete.\nHakeri su dobili pristup nalogu USAid-a preko marketinškog mejling servisa Constant Contact, navodi Microsoft. Imejl poruke od 25. maja sadržale su „nove informacije” o izbornim prevarama iz 2020. i link do malvera koji je hakerima omogućio „stalni pristup ciljanim mašinama“. Prema izvoru iz Microsofta, reč je o dugotrajnoj phishing kampanji koja je prvi put otkrivena u januaru, da bi eskalirala do masovnog slanja imejlova ove nedelje.\nPortparolka USAid-a, Puja Đunđunvala, rekla je za Gardijan da je agencija „svesna štetnosti imjelova poslatih iz marketinškog servisa Constant Contact“, te da je u toku forenzička istraga. USAid je „obavestio sve nadležne savezne organe“, dodaje portparolka. Odeljenje za Nacionalnu bezbednost takođe je saopštilo da istražuje hakovanje. Portparolka Constant Contact-a Kristen Endrjuz nazvala je hakovanje „izolovanim incidentom“, pri čemu su ugroženi nalozi privremeno isključeni.\nPrethodni sajber napad se dogodio 7. maja, kada je meta bio Kolonijalni cevovod; nekoliko dana je najveća američka cevovodna mreža bila zatvorena a snabdevanje gorivom prekinuto. Upad u SolarWinds je započet u martu 2020., preko ažuriranja softvera Orion koji upozorava na padove sistema u računarskim mrežama preduzeća i vlada. Predsednik kompanije Microsoft, Bred Smit, opisao je napad na SolarWinds kao „najveće i najprefinjenije hakovanje svih vremena“.\nOvog meseca je šef ruske bezbednosti negirao napad na SolarWinds, dodavši da mu „laskaju” optužbe SAD-a i Britanije da je ruska spoljna obaveštajna služba stajala iza tako sofisticiranog hakovanja.\n(TheGuardian-ZTP, foto: AP)\nTagovi:Rusija, SAD, hakeri, USaid, hakovanje, SolarWinds, napad, Microsoft, ruski, marketing, servis, imejl


Brajović: Zahtjevi žena su zahtjevi i obaveze svakog savremenog društva\npetak, 08 mart 2019 17:16\nZahtjevi žena za povećanu političku participaciju, veću ekonomsku nezavisnost i punu zaštitu od svake vrste nasilja nikada nijesu samo zahtjevi žena, to su zahtjevi i obaveze svakog savremenog društva, poručio je predsjednik Skupštine Crne Gore Ivan Brajović na otvaranju desetog zasijedanja „Ženskog parlamenta“.\nZasijedanje je bilo posvećeno razmatranju položaja žena na Zapadnom Balkanu u kontekstu usvajanja Rezolucije o pravima žena na Zapadnom Balkanu (Bosna i Hercegovina, Srbija, Crna Gora, Makednija, Albanija i Kosovo) na sjednici Odbora za prava žena i jednakost polova (FEMM) Evropskog parlamenta.\nPredsjednik Skupštine je naveo kako je današnji dan “simbol vjekovne borbe žena za punu ravnopravnost, iznad svega, simbol ženskog glasa koji se nije dovoljno čuo, a vrlo često je bio i gušen”.\n“Proslavljajući ovaj dan, slavimo i antifašistički karakter Crne Gore, jer je upravo ženski pokret oličen u Antifašističkom frontu žena tokom, a naročito nakon Drugog svjetskog rata, bio dio globalnog talasa emancipacije žena u Crnoj Gori i Jugoslaviji“, istakao je Brajović.\nOn je kazao da ga raduje što se u samoj Rezoluciji, u dijelu koji se odnosi na Crnu Goru, „prepoznaju zakonodavne aktivnosti i doprinos koji ovaj dom u kontinuitetu daje, kako bi žene bile zastupljenije na pozicijama odlučivanja“.\n„Vrijednosti jednakosti, slobode, solidarnosti, ravnopravnosti moraju biti utkane u sve politike koje kreiramo, jer jedino tako možemo biti sigurni da ćemo imati društvo u kojem su u punoj mjeri iskorišćeni potencijali svih njegovih segmenata. Naši zajednički napori moraju obezbijediti aktivno učešće žena u društveno-političkim dešavanjima i planiranim reformskim procesima“, naglasio je Brajović.\nSuštinski, kako je kazao, sve se vraća na prvi preduslov, a to je ravnopravnost i sloboda u zajednici: “Žene moraju biti prisutne na mjestima odlučivanja, tamo gdje se kreiraju politike koje utiču na sve životne segmente“.\nBrajović je naglasio da, kada god je u prilici da govori o ovoj temi, ističe da je nesporno da je Crna Gora država koja pokazuje hrabrost i volju da donosi odgovorne odluke, ima jasan pravac razvoja i reformiše se u kontinuitetu.\n„U ovom segmentu, uradili smo veliki dio posla. Zahvaljujući kvalitetnim normama u zakonskim rješenjima, imamo 23,5 odsto žena u parlamentu što predstavlja do sada najveći procenat“, kazao je Brajović.\nPredsjednica Odbora za rodnu ravnopravnost Nada Drobnjak istakla je da je Odbor za rodnu ravnopravnost pokrenuo održavanje “Ženskog parlamenta” na Međunarodni dan žena da bi pokazali da žene u Crnoj Gori, kao i u svijetu, politički promišljaju i imaju svoj stav o svemu.\n“Istraživanja na ovim područjima govore da se žena dominantno prepoznaje kao majka, supruga, kćerka, pa tek onda kao žena koja je obrazovana, kompetentna da zauzme bilo koju poziciju u društvu i da donosi odluke“, kazala je Drobnjak.\nVažno je, kako je istakla, da žene pokažu da o položaju žena šalju jedinstvenu poruku da Crna Gora treba da bude društvo u kojem je temeljna vrijednost rodna ravnopravnost.\nNa otvaranju su govorili i zamjenik Zaštitnika ljudskih prava i sloboda Siniša Bjeković, predsjednica Vrhovnog suda Vesna Medenica i ministar za ljudska i manjinska prava Mehmed Zenka.\nEvropska paralamentarka Biljana Borzan, koja je pripremila tekst Rezolucije obratila se desetominutnom video porukom, a govorile su zamjenica predsjednika Parlamenta Albanije Vasilika Hisi, poslanica sa Kosova Ljuljeta Veselaj-Gutaj, poslanica iz Sjeverne Makedonije Džulmser Kasapi, Nataša Mihailović-Vacić, poslanica iz Srbije, Fisnik Ismaili, poslanik sa Kosova, Stefana Miladinović, poslanica iz Srbije, Senida Mesi, poslanica iz Albanije. „Ženskom parlamentu“ danas su prisustvovale i poslanice Cvetanka Ivanova i Vesna Damcevska Ilievska.\nU radu sjednice učestvovali su poslanici/e, predsjednici/ce poslaničkih klubova, predsjednici/ce radnih tijela Skupštine Crne Gore, potpredsjednik Skupštine Crne Gore, članovi/ice Vlade Crne Gore, kao i članice ženskih asocijacija parlamentarnih partija i ostalih segmenata civilnog društva i predstavnici/ce parlamenta država Zapadnog Balkana.


Jo Mersa Marley na Nišvilu | MUZZIK TV\nU petak, 9. avgusta, prvi put u Srbiji, nastupiće na Nišvilu rege zvezda u usponu i naslednik muzičkog nasleđa porodice Marley, Jo Mersa Marley. Kao najstariji sin Stephena Marleya i unuk proslavljenog Boba Marleya, Joseph Jo Mersa Marley predstavlja moderan crossover reggae, sa jakim uplivima dancehall, hip hop, pa i pop elemenata.\nOzbiljniju afirmaciju Džo Mersa postiže u februaru 2013, objavljivanjem singla Comfortable, koji senašao na kompilaciji Set Up Shop Volume 1, pod okriljem porodične izdavačke kuće Ghetto Youths International, koja se pozicionirala vrlo visoko na “The Best Billboard Reggae Album” listi te godine. 2014 gostuje na albumu Strictly Roots poznatog jamajčanskog rege sastava Morgan Heritage, koji naredne godine dobija prestižnu Gremmy nagradu za najbolji rege album.\nMoj otac kaže da je moj deda Bob mađioničar, zato što je on bio jedini čovek koji je mogao da donese mir u svoju zemlju za vreme jamajčanske pogibeljne političke krize sedamdesetih godina. On je napravio ogroman korak za muziku sa Jamajke i vreme je da i ja doprinesem svojom muzikom da se priča nastavi, da rege scena raste., izjavio je Jo Mersa.


Procurile poverlijve informacije o Iranu\nIzvor: B92, 16.Maj.2019, 23:08\nLideri demokata i republikanaca u Kongresu SAD dobili su određene poverljive informacije o Iranu.\nČlanovi obe stranke zahtevaju više podataka o tvrdnjama Bele kuće o rastućim pretnjama na Bliskom istoku.\nUpitan da li će tenzije s Iranom dovesti do rata, Tramp je danas odgovorio da se "nada da neće".\nTenzije između Vašingtona i Teherana porasle su otkako su SAD prošle godine napustile međunarodni nuklearni sporazum Irana i velikih sila i obnovile...\nIzvor: Radio Slobodna Evropa, 17.Maj.2019, 08:35\nLideri demokata i republikanaca u Kongresu SAD dobili su odredjene poverljive informacije o Iranu dok članovi obe stranke zahtevaju više podataka o tvrdnjama Bele kuće o rastućim pretnjama na Bliskom istoku. Obaveštavanje vodećih kongresmena o Iranu usledilo je pošto su demokrate upozorile predsednika...


Vesti online / Vesti / Srbija / Borba za "prvog" reisa\nMada je nedavno smenjen reis Adem Zilkić, a za novog vrhovnog poglavara Islamske zajednice Srbije (IZS) izabran Sead Nasufović, podela u Islamskoj zajednici i dalje ostaje, pa će u Srbiji do daljeg delovati: Islamska zajednica u Srbiji (IZuS) na čelu sa dr Mevludom Dudićem, koji je na ovoj funkciji zamenio Muamera Zukorlića i Islamska zajednica Srbije (IZS) koju predvodi reis Sead Nasufović.\nSarajevo ga ne priznaje: Sead Nasufović\nPrva je organizovana na nivou Mešihata za Srbiju, Rijaset joj je u Sarajevu, a vrhovni poglavar je Husein Kavazović, reis Islamske zajednice BiH. Druga ima svoj Rijaset sa sedištem u Beogradu i Novom Pazaru i svog reisa i deluje na teritoriji Srbije.\nJoš dve opcije\nU Sandžaku deluje i grupa imama okupljena oko Adema Zilkića koja ne priznaje novog reisa, a ni IZuS na čelu sa Mevludom Dudićem. Postoji i takozvana treća opcija koja ima svoje džamije i džemate i zalaže se za ujedinjenje "iznutra" Islamske zajednice.\nMada vernici očekuju da bi posle smene Zilkića i odlaska Zukorlića u politiku mogao da se ubrza proces pomirenja i ujedinjenja, ako je suditi po prvim izjavama novog reisa IZS Seada Nasufovića i vestima koje dolaze iz Sarajeva do toga će teško doći, jer čelnici obe islamske zajednice tvrde da je njihova autentična i da druge nema...\nNa nedavnoj inaguraciji u Bajrakli džamiji u Beogradu, kojoj je prisustvovao i državni vrh Srbije, reis Sead Nasufović je naglasio da IZS postoji 148 godina, da je prolazila kroz razna iskušenja, da je opstala do današnjeg dana i da je njegov zadatak da je uspešno vodi i čuva.\nMeđutim, u najnovijem reagovanju Sabora IZ BiH koje je potpisao predsednik Hasan Čengić, državni organi Srbije pozivaju se da se ne mešaju u poslove Islamske zajednice.\n- Islamska zajednica u Srbiji, sa sedištem u Novom Pazaru, na čelu sa muftijom dr Mevludom Dudićem predsednikom Mešihata, kao organski i povesni deo IZ BIH, jedina je legalna i legitimna islamska zajednica na prostoru Srbije. Sve druge pokušaje organizovanja islama na tom području smatramo nelegitimnim i štetnim za islam i muslimane u Republici Srbiji, muslimani u Srbiji imaju samo jednog reisa, Huseina Kavazovića, vrhovnog poglavara IZ BiH, samoproglašavanje pojedinaca ovom titulom predstavlja bezobzirnu zloupotrebu - ističe se u reagovanju Sabora IZ BiH.\n* Sead Nasufović novi reis Islamske zajednice Srbije\n* Bivši muftija "udario" na vladiku Porfirija\n* Islamske zajednice pod istim krovom?\nSRBIJA Sead Nasufović novi reis Islamske zajednice Srbije\nEX YU Razbuktan sukob zbog verske vlasti


Nova pravila za ulazak u Njemačku - Srpskacafe\nSubota, 23.10.2021., 11:05 Subota, 23.10.2021., 10:25\nSve osobe koje nisu vakcinisane ili nisu preboljele virus korona, a dolaze u Njemačku iz visokorizičnih zemalja, među kojima je i BiH, od sutra će morati u desetodnevnu izolaciju nakon ulaska u zemlju.\nZa sve povratnike u Njemačku obavezna je prijava prije dolaska u zemlju, a vakcinisani i osobe koje su preležale virus korona mogu prilikom prijave priložiti i potvrdu o vakcinaciji ili prebolovanoj bolesti, čime su oslobođeni samoizolacije nakon povratka.\nUlazak iz zemalja koje nisu u EU, Šengenu i drugim kojima Njemačka omogućava neometan ulazak je moguć je samo za potpuno vakcinisane osobe u bilo koju svrhu, uključujući posjete ili turizam.\nŠto se tiče BiH, uslov je da je osoba vakcinisana i da je prošlo najmanje 14 dana od druge doze.\nZa nevakcinisane osobe ulazak je moguć samo u posebnim slučajevima, a preduslov je da postoji takozvana apsolutna potreba.\nOd 12. septembra prije ulaska u Njemačku mora se ispuniti digitalna prijava.


Home / Ekologija / Još jedna dugorepa sova (Strix uralensis) uspešno rehabilitovana i vraćena u prirodu\n11. Februara 2020. 13. Februara 2020. AdminLeave a Comment on Još jedna dugorepa sova (Strix uralensis) uspešno rehabilitovana i vraćena u prirodu\nU ponedeljak 10. februara 2020. godine, Ministarstvo zaštite životne sredine je u saradnji sa Nacionalnim parkom Đerdap vratilo u prirodu jednu dugorepu sovu (Strix uralensis) nakon uspešne rehabilitacije u Zoološkom vrtu grada Beograda.\nOvu dugorepu sovu koju je najverovatnije povredilo motorno vozilo, ošamućenu i onesposobljenu za let pronašli su meštani Štubika. Zavod za zaštitu prirode Srbije je povređenu pticu zbrinuo u Zoološkom vrtu grada Beograda, gde je joj je nakon veterinarskog pregleda pružena stručna nega narednih dvanaest dana. Tokom rehabilitacije ptica je uzimala hranu aktivno i pre vraćanja u prirodu utvrđeno je da je letno sposobna i u dobroj kondiciji.\nOdmah nakon prispeća u Nacionalni park Đerdap, dugorepu sovu su u prirodno stanište pustili predstavnik Grupe za sprovođenje CITES Konvencije Ministarstva zaštite životne sredine, čuvar prirode i biolog Nacionalnog parka Đerdap i ornitolog Prirodnjačkog muzeja u Beogradu.\n1- Pažljivo joj priđite jer će se povređena životinja osetiti ugroženom i čoveka će smatrati za predatora (obzirom da će se najverovatnije braniti, posebno vodite računa na kandže);\n4- Čuvajte pticu u kutiji na mirnom mestu (vodite računa da temperatura prosorije gde se ptica drži bude umerena, po mogućnosti između 10 i 20 stepeni celzijusa);


"Imali smo kriznu situaciju sa 10 novorođenčadi" | Kodex.ME\n"Imali smo kriznu situaciju sa 10 novorođenčadi"\nMinistar zdravlja Hrvatske Vili Beroš govorio je o stanju poslije jakog zemljotresa koji je jutros pogodio Zagreb.\n22. 03. 2020 - 11:27 Autor: Kodex\nOn je, nekoliko sati nakon zemljotresa, istakao da je situacija "zadovoljavajuća".\n"Situacija oko ustanova i zdravlja je zadovoljavajuća. Usaglašeni stav svih rukovodilaca zagrebaških zdravstvenih ustanova, a dobićemo i evaluaciju. Potrebno je postepeno vraćati pacijete upravo da bi im se pružila najbolja moguća odgovarajuća njega", izjavio je Beroš.\nBeroš je istakao da je bilo i kriznih situacija.\n"Imali smo kriznu situaciju sa 10 novorođenčadi, ali je to riješeno na adekvatin način na za to već pripremljenom prostoru. Za sada imamo informaciju o jednoj bolesnoj ženi koja je teže povrijeđena. U toku je dijagnostika i intenzivno zbrinjavanje koje uključuje hiruršku intervenciju. U ovom trenutku ne možemo predvidjeti njen konačni ishod", dodao je.


Amerikanci se ubrzano naoružavaju u susret izborima - 25.08.2020, Sputnik Srbija\nUŽIVO Janukovič pozvao svoje sunarodnike: „Sačuvajte to što je još ostalo“ od Ukrajine\nAmerikanci se ubrzano naoružavaju u susret izborima\nList Fajnenšel tajms izveštava o ogromnoj maloprodajnoj potražnji i rekordnoj dobiti za proizvođače oružja i municije u SAD. Samo u julu zabeležen je prosečan... 25.08.2020, Sputnik Srbija\nsvet, vesti, sad, vojska i naoružanje\n20:54 25.08.2020 (Osveženo: 01:43 26.08.2021)\n© Sputnik / Radoje PantovićLinija za proizvodnju municije\nList Fajnenšel tajms izveštava o ogromnoj maloprodajnoj potražnji i rekordnoj dobiti za proizvođače oružja i municije u SAD. Samo u julu zabeležen je prosečan rast od 79 posto, a pojedine fabrike čak dostižu rekordne vrednosti.\n"Amo Inc.", proizvođač municije, kaže da je prihod u drugom tromesečju ove godine skočio za 125 posto, na 9,7 miliona dolara. Direktor ove firme rekao je da zbog "ogromne" potražnje za njihovim proizvodima posluju sa rekordnim zaostatkom u proizvodnji.\nMark Haniš, predsednik prodaje i marketinga kompanije "Amo", opisao je potražnju za oružjem kao "intenzivnu".\n"Oružje kupuju potpuno novi kupci", rekao je Haniš, pripisujući priliv novih kupaca spajanju pandemije, predstojećim izborima i zabrinutosti zbog "građanskih nemira i nesigurnosti".\nDruga kompanija, "Siera korporejšn", zabeležila je povećanje prodaje municije za 36 posto u drugom tromesečju. Iz ove firme su objasnili da je porast potražnje za municijom posledica "socijalne i građanske nesigurnosti i predstojećih američkih izbora".\nU julu, "Šturm, Rodžer end ko", još jedan proizvođač na tom polju, takođe je rekao investitorima da je prodaja oružja bila veća tokom socijalnih nemira. Oni su u drugom tromesečju zabeležili 47-postotni rast prodaje oružja i municije.\nOlin Korp, vlasnik firme "Vinčester", rekao je da je prodaja municije u drugom tromjesečju bila najveća od 2016. godine.\nUŽIVO Janukovič pozvao svoje sunarodnike: „Sačuvajte to što je još ostalo“ od UkrajineJuče, 21:39 Nadal u polufinalu Vimbldona posle nestvarnog preokreta i stomačnih problemaJuče, 20:29


RTCG - Radio Televizija Crne Gore - Nacionalni javni servis :: Društvo :: "Na dan obnove CPC u nikad težoj situaciji"\n31. 10. 2021. 09:55 >> 09:58 14\n"Na dan obnove CPC u nikad težoj situaciji"\nCrnogorska pravoslavna crkva danas u nikad težoj situaciji obilježava Dan obnove i dva velika sveca Svetog apostola i jevandjelistu Luku i Svetog Petra Cetinjskog, saopšio je predjsednik Crnogorske kulturne mreže Aleksandar Damjanović.\n“Danas sveštenstvo CPC ne može da služi svetu liturgiju u Cetinjskom manastiru pored moštiju Svetog Petra Cetinjskog jer je okupiran od strane SPC”, navodi se u saopštenju.\nDamjanović tvrdi da od formiranja Vlade počinje golgota za CPC vjersku zajednicu.\n“Dok sveštenstvo SPC koje je većinski iz drugih država došlo u Crnu Goru djeluje i radi u luksuznim uslovima sveštenici Crnogorske pravoslavne crkve jedva sastavljaju kraj sa krajem i vode borbu da li će imati tamjana i svijeća da služe liturgije. Od Crne Gore se otimaju svetinje koje su nekad pripadale CPC i vlasništvo se prenosi na Srpsku pravoslavnu crkvu koja na njih ne polaže pravo svojine”, navodi se u saopštenju.\nSituacija u kojoj se danas nalazi Crnogorska pravoslavna crkva, dodaje Damjanović, treba da služi na sramotu svima nama.\n“A najviše antidržavnoj “ pokojnoj” vladi koja samo slijepo služi interesima Srpske pravoslavne crkve.\nPreživjela je Crkva nacionalnih Crnogoraca i gore okupatore od aktuelne izvršne vlasti tako da sam siguran da će ona uskoro dobiti mjesto koje joj je pripadalo do trenutka kad je regent Aleksandar Karađorđević objelodanio ukaz o njenom ukidanju.Na kraju ostaje mi nejasno kako Crnogorski svjetovni poglavar Cetinjske mitropolije Sveti Petar Cetinjski po tvrdnjama Srpske pravoslavne crkve može biti samo njihov svetitelj?”, zaključio je on.\nSpreman da pomognem da izađemo iz krize\n26. 01. 2022. 11\nSuzbiti svaki pokušaj izigravanja propisa\n12. 01. 2022. 3\nReforme i politička stabilnost uslov za ekonomski napredak\n10. 01. 2022. 1\nUkidanjem doprinosa krši se Ustav\n28. 12. 2021. 3\n10:17 U "Okviru" o platama i sudbini projekta "Evropa sad"\n10:09 Manjinski narodi na kursu evropskih vrijednosti\n10:02 Đoković sa Carevićem u Budvi, doček građana


Dragoslav Petrović nosilac na EP za juniore u badmintonu - Sportske vesti - Savremenisport.com\nNaslovna :: Sportske vesti ::\tDragoslav Petrović nosilac na EP za juniore u badmintonu\nDragoslav Petrović nosilac na EP za juniore u badmintonu\nDragoslav Petrović biće na velikim izazovima na Evropskom juniorskom prvenstvu čiji je domaćin od 30. marta do 4. aprila 2015. poljski Lubin. Na najjačem i najznačajnijem juniorskom događaju u ovoj godini, koji će okupiti 300 badmintonaca i badmintonki, naš najbolji junior je u grupi nosioca 5/8, a startovaće na šampionatu od drugog kola.\nVoljom žreba u borbi za plasman među 32 najbolja igrača u singlu, u kojem je prijavljneo 128 takmičara, igraće protiv Portugalca Duartea Nuna Anje (23 na Evropskoj junuorskoj rang listi). Ukoliko preskoči prvu prepreku u Poljskoj naš najbolji junior, trenutno šesti na Evropskoj junuorskoj rang listi, za osminu finala igraće sa boljim iz meča između Estonca Jese Lehtimakija, koji takođe preskače prvo kolo, i pobednika duela Ditlev Jager Holm (Danska) – Džejms Farmer (Engleska). U Petrovićevom delu žreba, između ostalih, nalaze se i Danac Niks Podosinoviks, Litvanac Mantas Satrauskas, Belgijanac Rovan Šeurkogel…\nVlada Republike Srbije – Ministarstvo omladine i sporta obezbeđivanjem neophodnih finansijskih sredstava u značajnoj meri je doprinelo učešću Dragoslava Petrovića na Evropskom juniorskom prvenstvu u Poljskoj.\nDatum: 24.03.2015. Autor: Badminton savez Srbije\n+ Dragoslav Petrović 25. na Svetskoj j...\n+ Dragoslav Petrović na najvećoj evro...


04.02.2021. / 8:20\nBEOGRAD- Privrednici Zapadnog Balkana uputili su zajednički apel svojim vladama i političkim strukturama regiona da učine sve kako bi privreda poslovala na što jednostavniji način i da se okrenu budućnosti i zajedničkoj regionalnoj saradnji.\nOvaj apel je upućen sa sjednice Upravnog odbora Komorskog investicionog foruma zapadnobalkanske šestorke, Kif ZB6.\nKako se navodi u saopštenju sa sastanka održanog u Privrednoj komori Srbije u Beogradu, privrednici traže hitno ukidanje svih poslovnih i ekonomskih barijera u regionu a posebno onih koje su posljedica loših političkih odnosa Beograda, Prištine i Sarajeva.\nOd vlada u Sarajevu i Prištini je zatraženo međusobno ukidanje viza i svih drugih ograničenja za slobodu kretanja.\nZatraženo je priznavanje registarskih tablica i osiguranja vozila koja onemogućuju potpunu slobodu kretanja i poslovanja, što dovodi do nepotrebnih troškova u poslovanju privrede.\nOcijenjeno je i da je inicijativa o ukidanju PCR testa za putovanje građana u zemlje regiona, usvojena upravo na incijativu privrednih komora, imala velikog efekta na poslovanje kompanija. Indikator.ba\nTagovi: apelPrivrednici Zapadnog Balkana\nTC “Boska” apelovala da se prestane zloupotrebljavati njeno ime


Samsung počinje sa masovnom proizvodnjom 64-slojnog 256 Gbit 3D TLC NAND flasha – BiGportal.ba\nSamsung je objavio da uskoro počinje sa masovnom proizvodnjom svog 64-slojnog 256 Gbit 3D TLC NAND flasha, četvrte generacije V-NAND. Kompanijin 64-slojni 3-bitni 256Gb V-NAND ima brzine transfera podataka do 1Gbps, što je najbrže među trenutno dostupnim NAND flash memorijama. Južnokorejska kompanija veruje da će se industrija sada fokusirati na na visoke performanse i pouzdanost […]\nSamsung je objavio da uskoro počinje sa masovnom proizvodnjom svog 64-slojnog 256 Gbit 3D TLC NAND flasha, četvrte generacije V-NAND. Kompanijin 64-slojni 3-bitni 256Gb V-NAND ima brzine transfera podataka do 1Gbps, što je najbrže među trenutno dostupnim NAND flash memorijama.\nJužnokorejska kompanija veruje da će se industrija sada fokusirati na na visoke performanse i pouzdanost skladišne memorije, pre nego na trku u skaliranju čipova.\nNovi 64-slojni 256Gb V-NAND obezbeđuje za 30 procenata bolju produktivnost u poređenju sa prethodnim 48-slojnim 256Gb V-NAND-om. Takođe, pouzdanost novih V-NAND ćelija je poboljšana za oko 20 procenata u poređenju sa prethodnikom.\nSamsung planira da proizvodne kapacitete za novi V-NAND pojača za 50% do kraja godine.


Apple radi sa LG-em kako bi doneo 3D fotografije na iPhone telefone - Sandžak Haber - Sandžačke Internet Novine\nNaslovna Tehnologija Apple Apple radi sa LG-em kako bi doneo 3D fotografije na iPhone telefone\nRanije ove godine Apple je predstavio novu i poboljšanu tehnologiju fotografija na smartfonima, ali bi sledeća generacija iPhone telefona mogla da dođe sa još impresivnijom kamerom. Apple se udružio sa LG Innotek-om kako bi razvio modul kamere za smartfon koji je specijalno dizajniran za 3D fotografiju, izveštava The Korean Economic Daily.\nIako nema jasnog vremenskog okvira za objavu, publikacija spekuliše da će nova tehnologija biti implementirana u narednoj generaciji iPhone telefona. Podsetićemo da Apple već koristi rešenje kompanije LG Innotek koje se odnosi na dual kamera sistem kod novih iPhone 7 Plus modela. To je upravo ona tehnologija koja je Apple-u omogućila da predstavi hvaljeni Portret mod.\nIako su detalji u ovom trenutku veoma oskudni, ambicija Apple-a da donese 3D fotografiju u sledeću generaciju svojih smartfona, može da znači i da razmišlja da implementira LG-evu tehnologiju dual kamere na sve svoje telefone.\nPrethodni tekstNemački trio ubedljiv u C premijum segmentu\nSledeći tekst“Crni petak” i u Srbiji – nude popuste i do 80%


Časopis Industrija :: Formiran tim za primenu mera, komora 24 sata na usluzi privrednicima\nPredsednik Privredne komore Srbije Marko Čadež objavio je na svom Tviter i Linkedin nalogu da je formiran međuresorni tim donosilaca odluka za implementaciju mera iz programa pomoći privredi, u čijem radu će učestvovati predstavnici tima predsednika Vučića i kabineta premijerke Brnabić, Ministarstva finansija i drugih resornih ministarstva, kao i Privredne komore Srbije koja predstavlja poslovnu zajednicu.\n„Na nama je da pomognemo da se što pre donesu sva neophodna akta za implementaciju i da budemo vama na usluzi da ih što pre primenite“, poručio je Čadež privrednicima i stavio im se i lično na raspolaganje za svu podršku u razrešavanju dilema koje imaju vezano za mere i otklanjanje problema sa kojima se na terenu svakodnevno suočavaju.\nPredsednik PKS je zamolio privrednike da, kao i prethodnih dana tokom kojih je stiglo dosta dobrih pitanja i sugestija, nastave da šalju svoje upite, ali predloge i viđenja, kako u direktnoj komunikaciji sa matičnim Udruženjima pri PKS, tako i posredstvom Biznis info servisa, društvenih mreža i drugih kanala komunikacije koje je Komora otvorila kako bi privredi obezbedila što bolji i blagovremeni pristup informacijama bitnim za poslovanje tokom vanrednog stanja usled koronavirusa.\nKontakti za pitanja, sugestije, predloge privrednika 24 sata, sedam dana u nedelji, su mejl covid19@pks.rs i telefon 0800 808 809.\nPKS će i dalje iz sata u sat svoje članice obaveštavati posredstvom portala www.pks.rs (stranica Covid19), društvenih mreža i medija. Tako je, recimo, sa Blic portalom, uspostavljena i posebna rubrika „Biznis protiv korone“ da bi odgovori i objašnjenja nakon usvajanja implementacionih dokumenata došli do što većeg broja članica poslovne zajednice koje Komora okuplja.\nIstovremeno, Čadež je pozvao sve kompanije koje imaju onlajn servise i rešenja koja bi pomogla preduzećima iz različitih sektora – od poljoprivrede, preko industrije do usluga, kako bi nastavila rad ili lakše poslovala u ovim okolnostima, da se jave komori.


RTCG - Radio Televizija Crne Gore - Nacionalni javni servis :: Fudbal :: Dibala prvi izbor Atletika\nTRAŽE ZAMJENU ZA GRIZMANA 15. 05. 2019. 12:43 >> 12:43 0\nTRAŽE ZAMJENU ZA GRIZMANA\nDibala prvi izbor Atletika\nFrancuz Antoan Grizman u utorak je objavio da će na kraju sezone napustiti Atletiko Madrid, a klub koji s klupe vodi Dijego Simeone krenuo je u potragu za njegovom zamjenom. Prema navodima španskih i italijanskih medija, prvi Simeonov izbor je njegov zemljak Paolo Dibala, napadač torinskog Juventusa.\nOčekuje se da će Grizman uskoro biti predstavljen kao veliko pojačanje Barselone, koja je odavno iskazala spremnost da Atletiku plati otkupnu klauzulu u vrijednosti od 125 miliona eura.\nAtletiko je i u prošlom ljetnom prelaznom roku želio Dibalu, ali transfer nije realizovan. Prema navodima medija Simeone izuzetno cijeni argentinskog napadača i učiniće sve da ga naredne sezone ima u svom timu.\nDibala je u Juventusu od 2015. godine, kada je iz Palerma stigao za 32 miliona eura. Za "staru damu" 25. godišnji fudbaler odigrao je 180 takmičarskih utakmica i postigao 78 golova. U dresu reprezentacije Argentine nastupio je 19 puta uz samo jedan pogodak.\nDibala pregovara o novom ugovoru sa Juventusom\nDibala odbio da pređe u Junajted\nDibala: Zanima me samo Juve\nJuve čuva Dibalu, odbili mnogo ponuda